text:
Børnini í 1.2. og 3.flokki hava nú fingið frítíðarskúla. Tey greiða frá skúla og frítíðarskúla.
Frá ormveru til firvald
Næmingar í 4.flokki í Gøtu skúla, greiða frá.
4.flokkar í Gøtu skúla hava verið í Norðagøtu, og leita eftir ormveru. Og nú flúgva firvaldar og admiralar í flokshølunum í Gøtugjógv. Næmingar fara at greiða frá gongdini frá ormveru til firvald/admiral.
Aðrir partar
Vit eru til morgunsang í Glyvra skúla. Og vit gera krabbagággur saman við 3.a. Óli Rubeksen frá SSP hevur boðið barnaútvarpinum við út. SSP verður 10 ár í ár.
Børn úr Miðvági og Sandavági hava fótlbóltsdag.
Hvat gera tey á familjulegu á Zarepta á Vatnsoyrum? Anna Helena, Sára og Róar fara at greiða frá.
Adhya Nandi hevur foreldur úr India. Pápi hennara kom til Føroyar at vera venjari í badminton. Adhya er fødd í Føroyum, men hevur búð í India í fýra ár. Hvat mál tosa tey heima? Og hvar ætlar Adhya at búgva, tá ið hon verður stór?
Hvussu er at búgva í Keypmannahavn? Og hvat hugsa børn við føroyskum foreldrum um Føroyar? Hvat mál tosa tey? Anna Sofía og Jóan Petur eru 8 ára gomul og ganga í skúla og til frítíðarítriv í Keypmannahavn. Í sendingini siga tey sína hugsan.
Vit hoyra um føroyskar barnasangir í Barnaútvarpinum. Hesa ferð hoyra vit um Antarungan Andrass.
Tey í 5.flokki í Kollafirði hava granskað trøllaeiturkoppin. Tey vunnu kappingina hjá Granskingarráðnum og eru Ársins Vitanarfróðu 2020.
Hósdagin 3. september varð kunngjørt, at 4. flokkur í Vestmanna skúla fekk heiðurin sum Ársins Vitanarfróðu í eykaumfarinum 2020. Tað fingu tey fyri frágreiðingina: ?Hvussu kunnu næmingar gera skúlan grønari??, sum tey sendu inn í juni. Í dag ganga tey í 5. flokki.
Handanin fór fram í Vestmanna skúla. Avtala varð gjørd við læraran og skúlastjóran, at umboð fyri Granskingarráðið skuldu koma á vitjan saman við fólki frá Kringvarpinum. Næmingarnir vistu ikki av hesum frammanundan, so tey vóru rættiliga ovfarin.
Ein dómsnevnd við 4 umboðum hevði lisið og mett um frágreiðingarnar. Hesi eru Fríða Poulsen Eysturoy, lærari, Firouz Gaini, granskari, Karina Toftegaard, ritstjóri, og Annika Sølvará vegna Granskingarráðið.
Annika Sølvará segði millum annað soleiðis, tá hon kunngjørdi vinnaran:
- Vit hildu, at tit hava valt eitt týdningarmikið og nútíðarhóskandi evni. Frágreiðingin tekur støði í nærumhvørvinum og spurningurin er væl greinaður við nógvum ítøkiligum átøkum, sum kunnu bøta um dálking.
- Ætlanin er væl skipað og gjøgnumførd. Frágreiðingin er áhugaverd og umfatandi, og tit megna at orða eina samanhangandi og væl skipaða uppgávu. Lærarin hevur allarhelst hjálpt til, men tað er týðiligt, at tit hava verið aktiv í arbeiðinum. Tit hava trivið í egnan barm, og vísa við royndum og myndum, hvussu tit kunnu gera skúlan grønari.
- Nevndin heldur, at frágreiðingin er so væl frágingin, at hon er áhugaverdur lesnaður hjá skúlaleiðarum, lærarum og næmingum í øðrum skúlum, sum kanska hava hug at gera teirra skúla grønan.
Síðani handaði hon flokkinum heiðursbrævið. Vinnandi flokkurin fær umframt heiðurin 5.000 kr. til flokkin og ein túr saman við granskarum, sum vit fara at leggja til rættis í felag.
Tey í 6. og 7.flokki í skúlanum á Velbastað arbeiða við ávegisskriving. Yvirskriftin er - At ferðast. Tey finna uppá persónar, sum fara at ferðast. Olga, Teitur og Ingibjørg greiða frá.
Bladur Holm gongur í 6.flokki og býr á Argjum. Hann er evnaríkur og dámar væl at standa á skateboard og at framleiða tónleik.
Vit eru í barnadansi í Norðurlandahúsinum.
Næmingar í 6.flokki greiða frá søgnini um Beintu. Hvør var hon? Og hvat hava tey lært?
19.apríl var Biophiliakapping í Norðurlandahúsinum. Tað var 4. og 5.flokkur í Sands skúla sum vann kappingina. Tey vóru professarar í gróti. 6.flokkur í skúlanum við Løgmannbreyt høvdu arbeitt við Narnia og gjørdist nummar tvey. Tey siga sína hugsan um kappingina og verkætlanina.
Loftar tú mær er nýggjasta bókin hjá Rakel Helmsdal. Hon fer at greiða frá ínnihaldinum í bókini og eisini eitt sindur um tað, hvussu hon leggur myndir til bókina.
Bergur Rasmussen hevur týtt fleiri vælkendar bøkur. Hann fer at greiða frá, hvussu hann týðir, eitt nú høvnini í Hervilga Henry bókunum.
Ingun Christensen hevur skrivað bøkurnar - Løgmansdóttirin á Steig og Húsfrúgvin í Húsavík. Hon fer at greiða frá, hvussu tað er at srkvia bøkur útfrá sagnum.
Luddi og Lundisa spegla sær - er nýggj bók, sum Vár Berghamar Jacobsen hevur skrivað. Hvørji eru tey - Luddi og Lundisa?
Kristianna Poulsen, Niels Jákup Thomsen og Jon Hestoy greiða frá, hvussu tey arbeiða við bókum.
Tey hava tað stuttligt í Býlingshúsinum undir Fjalli í Havn. Eydna, Edmnund, Theodor, Svanna og onnur greiða frá.
Børn, sum ganga í 1.flokki í Tórshavnar Kommunu hava sungið saman í einum stórum kóri.
Børn, sum ganga í 1.flokki í Tórshavnar Kommunu hava sungið saman í einum stórum kóri.
Tey í 4.flokki í Eysturskúlanum fara uppá gólv.
Vit hoyra børn í Føroyum syngja. Vit eru í Kollafirði, í Vági, í Eysturskúlanum og í Kongagøtu.
Børn syngja í barnaútvarpinum. Vit eru við Streymin, í Frískúlanum í Havn, á Strondum, í Eysturskúlanum og í Tórshavnar Musikkskúla
Vit hoyra næmingar í 1. og 2. flokki syngja fyri okkum. Tey ganga í skúlanum á Fløtum. Jónsvein Heinesen er tøkningur
Eisini siga tey frá sangum
Næmingar í skúlunum í Sandoynni hava havt evnisviku við yvirskriftini - Matur og tilfeingi. Hetta var í samband við ársins Eplafestival. Tí fóru allir næmingar í skúla leygarmorgun, og fóru skrúðgongu yvir á økið, sum er í Trøðum á Sandi, har tey framførdu sang og leik. Børnini gleða seg og siga sína hugsan.
Upptøkurnar eru frá 2011
Børn hava sang og tónleik saman við læraranum Palla Hansen. Tey ganga í 5. og 6. flokki. Jónsvein Heinesen er tøkningur
Næmingar í Frískúlanum í Havn syngja og spæla fýra sangir. Skúlin er á Velbastað.
Upptøkurnar eru frá 2007
Upptøkurnar eru frá 2009.
Vit hoyra børn, sum ganga í Norðskála-Oyrar skúla. Eisini hoyra vit barnakórið. Jóannes S. Hansen spælir klaver og skipar fyri.
Upptøkurnar eru frá 2009
Sangupptøkur úr Vestmanna skúla frá 2007. Tey í 5.flokki greiða frá.
Vit eru við til hátíðarhaldið í skúlanum við Løgmannabreyt.
Genturnar ganga í Dagstovninum í Hoyvík. Tær eru 6 ára gamlar og hava allar mist tenn.
Vit eru í Sørvági og hitta børn, sum seta eplir niður. Tey í 4.flokki í Sørvágs skúla greiða frá.
Mariann Reinert, løgreglukvinna er farin til Kollafjarðar at undirvísa. Vit eru saman við henni, og fara at hoyra um evnið - Etikkur á netinum. Næmingar í 6.flokki greiða frá.
Vit eru í Kollafirði. Og í Kollafirði fara vit víða um. Allir næmingarnir í skúlanum hava havt evnisviku. Tey í yngstu deildini hava arbeitt við Íslandi. Miðdeildin hevur arbeitt við India og hádeildin hevur arbeitt við Afrika. Vit eru fyrst í Íslandi. Diana, Anton, Lív, Andrea og Ása greiða frá. Síðai fara vit eitt stutt legg til Afrika, og tá fer Herit at greiða frá.
Vit eru í Kollafirði. Her hava tey evnisviku um lond og heimspartar. 4. 5. og 6. flokkur hevur um India. Angela, Julia og Meinhard greiða frá.
1. 2. og 3. flokkur arbeiða saman í Miðvágs skúla. Tey arbeiða við heimsmálunum og at savna ymiskt saman at senda til Venusuela.
Tey hava havt evnisviku um hav.
VIt eru í 3.flokki í skúlanum á Giljanesi. Tey hava evnisarbeiði í samband við savnsfagnaðin. Hvat er Eyðanstovuskipið? Vit vilja fegin vita. Eisini hava tey gjørt dukkusjónleik og eitt skip.
Í 1961 byrjaði Eyðun Johannesen at týða og leikstjórna leikir til barnaútvarpið. Vit kenna Fólk og dólgar í Kardumummubýnum og Klintrimús og hini dýrini í Valbakkaskóginum. Nú hevur Eyðun Johannesen 80 ára føðingardag.
Vit eru til sjónleik. Á pallinum eru Pettson og Findus. Tey fara at greiða frá og vit hoyra brot úr leikinum.
Í barnaútvarpinum eru vit við, tá ið 2.b á Skúlatrøð hevur føroyskt. Tey lesa úr bókini - Finka. Marianna Skarðenni Poulsen hevur skrivað og Kathrina Skarðsá hevur teknað. Marianna er lærari í 2.b og hon fer at greiða frá. Eisini fara næmingar í 2.flokki at siga sína hugsan.
Lego Holics úr skúlanum á Argjahamri gjørdist vinnari 2015, triðja árið á rað. Filip úr Lego Holics greiðir frá. Eisini hoyra vit børn av Sandi siga sína hugsan um kappingina.
Evnið í First lego league 2019 er býarætlan. Vit hitta Planet Jørðin og Argjafrensar, sum eru við í kappingini, sum verður í skúlanum á Argjahamri 9.november.
Børnini í útibarnagarðinum, Fjallafípan, greiða frá.
So er flaggdagur og Jensina Olsen fer at vitja Jógvan Arge, sum veit nógv um Merkið. Aftaná eru vit á Ovastaloftinum, saman við Jensinu og Snúta.
Næmingar í 2. 3. og 4.flokki í Tórshavnar Kommunu, hava lært at spæla flogbólt. Tiltakið endaði við kapping í høllini á Hálsi. Næmingar í 2.flokki í Hoyvíkar skúla, greiða frá.
Hvat snýr jólakalendarasøgan 2018 seg um. Hvat skalt tú hugsa, tá ið tú gert ein jólakalendara. Elin á Rógvi hevur skrivað og lagt til rættis.
Barnaútvarpið og Nám hava samstarvað um undirvísingartilfar, soleiðis at næmingar sleppa at loysa uppgávur og fáa meiri at vita um ávís evni, sum vit hoyra um í jólakalendarasøguni - Flytifuglar. Eisini fara vit at hoyra um , hvussu ljóðið í leikinum er gjørt.
Fólk og dólgar í Kardumummubýnum er sjónleikur, sum verður sýndur í sjúnleikarahúsinum í Havn. Vit hitta leikarar, hoyra sangir, hoyra brot úr leikinum og tveir dreingir siga sína hugsan um leikin.
Næmingar í skúlanum á Argjahamri hava havt frálæru í forritan. Hetta var í sambandi við - Hour of Code.
Vit hoyra framførslur og práta við børn, sum eru til forskúladag á Argjahamri.
Næmingar venja sang, kvæði og skjaldur, tí tey fara at gleða eldri fólk á ellisheimi. Tey fara at greiða frá og framføra í Barnaútvarpinum.
Í skúlanum á Argjahamri eru fýrbein. Næmingar í 4. flokki ansa teimum, og tey fara at greiða frá.
Tiltakið er komið í lag sum eitt samstarv millum Tórshavnar musikkskúla og allar skúlar í kommununi. 2 lærarar frá musikkskúlanum hava vitjað 1. flokkar og sungið saman við teimum einaferð um vikuna í 6-7 vikur. Tað eru sangir (einir 10 í tali), tey hava lært, sum tey syngja á konsertunum. Ein tónleikabólkur mannaður við musikkskúlalærarum fer at spæla undir. Barnaútvarpið var við, tá ið tey vandu til konsertina. Gyðja og Jóhanna greiða frá.
Vit hoyra góðan tónleik afturvið góðari søgu. Føroya Symfoniorkestur hevur havt nógvar barnakonsertir, og hesuferð er evnið Føroyingasøga. Jákup Veyhe sigur frá.\t\t\t\t\t\t\t
Vit hoyra góðan tónleik afturvið góðari søgu. Føroya Symfoniorkestur hevur havt nógvar barnakonsertir, og hesuferð er evnið Føroyingasøga. Jákup Veyhe sigur frá.
Børn og vaksin á Margarinfabrikkini í Havn eru við eini verkætlan, sum snýr seg um at framleiða føroyskt tilfar, sum skal liggja á Youtoube. Orsøkin er, at føroysk børn hava alt ov lítið tilfar á føroyskum. Eisini eru vit í Norðurlandahúsinum, har tey í fimleikafelagnum - Flog, fyrireika seg til fimleikafagnaðin.
Vit hoyra um Kuldakrákuna, sum er í føstulávintshýri. Eisini um heimasíðuna, at børn kunnu senda grýlumyndir inn. Síðani hoyra vit børn úr Sumba greiða frá teirra føstulávintshaldi.
Næmingar í 3. flokki í Eysturskúlanum í Havn 2013 høvdu evnisarbeiði um Brestiskvæðið. Vit hoyra børn í 1.2. og 3. flokki kvøða.
Í barnaútvarpinum hoyra vit gátur. Vit hoyra gátur úr bókini - 19 søguligar gátur, sum Bengt Fredrikson, Andreas Palmaer og Elin Jonsson skrivaðu. Kristianna Poulsen týddi til føroyskt og Bókadeild Føroya Lærarafelags gav út í 2018. Eisini fara børn at siga gátur.
Í barnaútvarpinum hoyra vit gátur. Vit hoyra gátur úr bókini - 19 søguligar gátur, sum Bengt Fredrikson, Andreas Palmaer og Elin Jonsson skrivaðu. Kristianna Poulsen týddi til føroyskt og Bókadeild Føroya Lærarafelags gav út í 2018. Eisini fara børn at siga gátur.
Í barnaútvarpinum hoyra vit gátur. Vit hoyra gátur úr bókini - 19 søguligar gátur, sum Bengt Fredrikson, Andreas Palmaer og Elin Jonsson skrivaðu. Kristianna Poulsen týddi til føroyskt og Bókadeild Føroya Lærarafelags gav út í 2018. Eisini fara børn at siga gátur.
Í barnaútvarpinum hoyra vit gátur. Vit hoyra gátur úr bókini - 19 søguligar gátur, sum Bengt Fredrikson, Andreas Palmaer og Elin Jonsson skrivaðu. Kristianna Poulsen týddi til føroyskt og Bókadeild Føroya Lærarafelags gav út í 2018. Eisini fara børn at siga gátur.
Frískúlin í Havn gjørdi ein sangleik, sum tey framførdu í sjónleikarahúsinum í Havn. Børnini hava skrivað, gjørt tónleik og alt sum krevst til ein sangleik, sum tey framførdu fyri foreldrunum beint fyri jól. Barnaútvarpið var eisini við. Tey fara at greiða frá og so hoyra vit brot úr leikinum.
Næmingar í Sands skúla hava evnisviku um gomul amboð.
Hesa ferð fara Jónatan, Ragnhild J, Silja og Ragnhild L fara at greiða frá. Tey ganga í 1.flokki og tey hava gjørt Grækaris Grashøvd. Tey ganga í 1.flokki.
Vit hoyra um Hamlet, sum er ein elligomul søga. Búi og Dánjal fortelja vælkendu søguna fyri børnum í Norðurlandahúsinum og í Løkshøll.
Tey í skúlanum í Hvalvík hava havt evnisviku um heimsmálini - og tey hava havt um heimsmál nr. 12.
Heksirnar er ein nýggjur familjuleikur á Tjóðpallinum. Tað er ein spennandi, undirhaldandi, syrgiligur, stuttligur og hjartanemandi familjuleikur fyri alla familjuna. Jákup, Sóleyð og Petur Meinar greiða frá. Eisini siga børn, sum vóru til leikin, sína hugsan.
Heystið er yndisárstíðin hjá Tjóðhild Patursson. Hon er stjóri á háskúlanum á Sandi, og vit fara at hoyra um mold, grønmeti og um árstíðina.
Vit hoyra um eina huldubygd, sum næmingar í skúlanum á Skúlatrøð hava gjørt. Tey ganga í 5.d og fara at greiða frá huldufólki og søgum.
Tey í býlingshúsinum á Velbastað, hava verið útferð og sæð fleiri smálomb, og hava uppliva nógv stuttligt og spennandi. Dánjal, Sjúrður, Bjarki og Steintór greiða frá.
Um ljóð og tónleik. Sunnleif Rasmussen er tónaskald og hann fer at greiða frá.
Gerandishetjan er Høgni Kunoy Dávason
Á Fólkaheilsuráðstevnuni, har millum 3-400 fólk vóru savnað í Norðurlandahúsinum, varð Gerandishetjan 2017 avdúkað.Drongurin við svarta beltinum hevur fingið heiðurin: "Gerandishetjan". Hann hevur saman við foreldrum sínum tikið stig til at seta ítróttargrein á stovn, eitt átak, sum virkar samlandi fyri bæði ung og gomul. Í sendingini fáa vit nógv at vita um Taekwondo.
Nú er Jasmin ein vaksin maður, men hann minnist væl fyrstu tíðina, tá ið hann kom til Føroyar. Hann kom til Føroyar úr krígsrakta Serbia.
Í barnaútvarpinum fara Leivur, Aron, Beinir og Rókur at greiða frá. Teir eru orkestrið - Jassarnir. Fyrsta staklagið er komið út og teir vunnu Stella Polaris kappingina fyri orkestur.
Páll Danielsen fer at greiða frá, hvar verður til børnini at síggja og hoyra í KVF. Vit hoyra um barnaútvarpskalendarin - Konan, ið varð lítil sum ein teskeið. Um sjónvarpskalendarin - Vitin, sum var framleiddur í 2006. Og um spildurnýggja jólakalendarin - Storm á Lognarveg.
Hvat jólaligt gera tey á Barnabata? Djóni Eidesgaard, greiðir frá.
Vit hoyra um jólakalendarasøguna - Stjørnan, ið hvarv og Snæfall, sum er jólakalendari í barnasjónvarpinum. Páll Danielsen greiðir frá.
Vit hoyra um jólakalendarin - Tjóvajólini, sum verður í sjónvarpinum. Páll Danielsen greiðir frá og eisini hitta vit Hjálmar Dam, sum spælir Kyrri. Í útvarpinum fara vit at hoyra jólakalendarasøguna - Eg sá ein eingil, sum Elin á Rógvi skrivaði í 2010 og hon fer at greiða frá.
Nú nærkast 1.desember og øll gleða seg. Vit gleða okkum til jólakalendarar, og í sendingini hoyra vit Beintu Johannesen greiða frá jólakalendarin í Strok og Píkasjey. Eisini eru vit í Likkudali nummar 1, har Rógvi og Julius stákast við pakkar, jólaprýði og jólakalendara.
Vit hoyra um leikin Junglubókin. Her eru 40 leikarar við og tey hava vant í langa tíð. Tey greiða frá, hvussu stuttligt tað er at spæla sjónleik.
Nú er Kim 12 ára gomul. Tá ið hon var 8 ára gomul flutti hon til Føroyar til mammu sína úr Thailandi. Hvussu var at koma til Føroyar? Og hvussu var at læra at tosa føroyskt? Og hvussu er skúlin í Thailandi í mun til Føroyska skúlan? Kim fer at greiða frá.
Nú nærkast First Lego League kappingin 2017. Og í sendingini hesa ferð eru vit við, tá ið næmingar í bólkinum - KlossHans, fyrireika seg.
Í dag er klovnurin BUBU á vitjan í Barnútvarpinum. Hann hevur fleiri nýggjar sangir og hevur nógvar framtíðarætlanir
Næmingar greiða frá, hvat tey hava arbeitt við í skúlanum. Tey hava havt evnisviku um Kollafjørð. Tey hava máta, hvussu long bygdin er, tey hava lært nógv um tveir gamlar skúlar, tey hava vitja eitt 200 ára gamalt hús og so hava tey fyrireika framsýning.
Vit fara at hoyra um Kuldakrákuna og um Vit, sum er nýggj heimasíða til børn. Kuldakrákan er ímyndin, og klikkja vit á Kuldakrákuna, sum stendur á breddanum á heimasíðuni hjá kringvarpinum, so finna vit søgur, leikir, sjónvarpsendingar, spøl, sangir, evnissendingar, tíðindi og mangt annað. Elin Michelsen greiðir frá. Elin á Rógvi lesur og skrivar um Kuldakrákuna og Tórunn, Elsa, Ingi, Jákup og Tummas siga sína hugsan.
Hvat er land í eygsjón? Tað er tað, sum sjórænarar rópa, tá ið teir síggja land, sigur Sunnvá Bech, sum arbeiðir í Norðurlandahúsinum. Hesa ferð er Svøríki í eygsjón. Vit vitja Jensinu, Rasmus og Berg, tí tey venja sangir, sum vit kenna frá søgum, sum Astrid Lindgren hevur skrivað. Anna Fríða og Óðin, sum ganga í 1.flokki í Lítla Skúla, sita og tekna Pippi og aðrar tekningar, sum skulu á stórskíggja í Norðurlandahúsinum.
Vit hoyra um landsroyndina 2019. Jafet, Bjarta og Dagny Maria ganga í 4.flokki í skúlanum við Løgmannabreyt. Tey hava verið til roynd í føroyskum.
Vit hoyra um, hvussu tey á Dramaverkstaðnum fyrireika jólaleik.
Í skúlanum við Løgmannabreyt er lesiringur. Næmingar úr 5.og 6.flokki eru við.
Tey lesa hvønn morgun og brúka ein serstakan lesihátt. Næmingar í 6.flokki í skúlanum á Argjahamri greiða frá.
Vit í Vestmanna á vitjan hjá Sylviu. Sylvia er 9 ára gomul og hon hevur likkupisur.
Í barnaútvarpinum hava vit hoyrt søgurnar hjá Edwardi Fuglø. Vit hava hoyrt um øll tey, sum búgva á Mjólarvegi. Edward greiðir frá tí at tekna fuglar og mangt, mangt annað.
Súna, Lív og Askur ganga í 5.flokki í Eysturskúlanum í Havn og tey fara at siga sína hugsan um Merkið. Jensina Olsen hevur gjørt eina samrøðu við Jógvan Arge, sum veit nógv at siga um Merkið.
Í barnaútvarpinum hesa ferð eru vit í Klaksvík. Vit fara at vitja Steintór Rasmussen. Hann hevur gjørt fleiri vælkendar sangir og hevur givið fleiri bøkur út. Tvær bøkur eru fyri kotrum komnar út og tað eru bøkurnar Tvøri og Tvassa og Mín Gløggi vinur. Eydna J Steinberg, hevur teknað sera flottu myndirnar. Í sendingini hesa ferð fara vit at hoyra um bókina - Mín Gløggi vinur.
Hetta eru søgur og krimigátur, har øll familjan sleppur at royna seg. Ein hugfangandi og lærurík bók hjá føroyskum børnum, sum ikki vilja lata seg lumpa ella lokka.
Tær 77 krimisøgurnar fylgja álmanakkanum og eru ein livandi lýsing av tí nógva og spennandi, sum hendir her í Føroyum.
Eydna J. Steinberg hevur teknað eina sera gátufulla barnaverð. Og bókin er hugtakandi uppsett við fjølbroyttum søgum og gátum og svari aftast í bókini. Steintór Ramsussen greiðir frá, tí hann hevur skrivað og funnið uppá
barnaútvarpinum hesa ferð eru vit í Klaksvík. Vit fara at vitja Steintór Rasmussen. Hann hevur gjørt fleiri vælkendar sangir og hevur givið fleiri bøkur út. Tvær bøkur eru fyri kotrum komnar út og tað eru bøkurnar Tvøri og Tvassa og Mín Gløggi vinur. Eydna J Steinberg, hevur teknað sera flottu myndirnar. Í sendingini hesa ferð fara vit at hoyra um bókina - Mín Gløggi vinur.
Hetta eru søgur og krimigátur, har øll familjan sleppur at royna seg. Ein hugfangandi og lærurík bók hjá føroyskum børnum, sum ikki vilja lata seg lumpa ella lokka.
Tær 77 krimisøgurnar fylgja álmanakkanum og eru ein livandi lýsing av tí nógva og spennandi, sum hendir her í Føroyum.
Eydna J. Steinberg hevur teknað eina sera gátufulla barnaverð. Og bókin er hugtakandi uppsett við fjølbroyttum søgum og gátum og svari aftast í bókini. Steintór Ramsussen greiðir frá, tí hann hevur skrivað og funnið uppá
Altjóða minifiddlers-festivalur hevur verið í Føroyum í døgunum 8.-12.juni. 45 næmingar úr fleiri londum venja við Géza og øðrum strúkaralærarum. Hetta eru næmingar, sum eina ferð um vikuna fáa fjarundirvísing í violin. Nú hittust tey her í Havn at spæla violin saman. Tey eru úr Danmark, Týsklandi, Ísrael, Lapplandi, Finnlandi og Suðurkorea. Børnini eru 8-12 ára gomul og fimm føroysk børn eru eisini við. Festivalurin endaði við konsert í Norðurlandahúsinum. Vit vóru har við mikrofonini, tá ið legan var byrja og her var nógvur tónleikur at hoyra.
Á Oyrasundskollegiunum úti á Amager í Keypmannahavn, búgva nógvir føroyingar, sum eru lesandi. Her eru fleiri stórir íbúðarblokkar, og her búgva nógv føroysk børn. Hvussu er gerandisdagurin har? Miram og Lív búgva í L-blokkinum. Tá ið Barnaútvarpið bankaði uppá, var Lív og vitjaði Miriam.
Mumi er nú gjørdur við føroyskum røddum, og verður at síggja í Norðurlandahúsinum.
Tveir næmingar í 3.flokki í skúlanum við Løgmannabreyt fara at greiða frá norðurlendsku bókmentavikuni. Evnið í ár er - superhetjur. Eisini koma Legomeistararnir á vitjan.
Í Tofta skúla er eitt næmingarráð. Tey eru sera virkin, tey eru við á lærarafundum og nú vilja tey fegin á fund við skúlastýrið.
Í Eysturskúlanum eru tey sera virkin í næmingaráðnum. Hvønn týdning hevur næmingaráðið? Hvørjar broytingar skulu fremjast? Vit hoyra næmingar úr 4. 5. og 6.flokki greiða frá.
Næmingar í ymiskum flokkum greiða frá.
Jensina Olsen og Finnur Hansen spæla 26 nýggjar barnasangir á fløgu. Vit vitja tey og tey siga okkum, at Aleksandur Kristiansen hevur skrivað yrkingarnar, Knút Olsen hevur gjørt løgini og Bárður Jákupson hevur málað vatnlitsmálningar. Jensina syngur og spælir og Finnur spælir og tekur upp.
Í barnaútvarpinum hoyra vit um ólavsøkuna, hvussu verður ólavsøkan hildin í ár? Og hvat gera børnini í summarfrítíðini?
Í Frískúlanum í Havn kvøða tey alt árið, tó ikki í føstu. Vit hoyra um Ólav Riddarrós, sum tey fara at skipa og kvøða, tá ið dansistevnan verður 11.februar. Eisini hoyra vit um Hørpurímu. Tey høvdu eina verksmiðju í Norðurlandahúsinum, tá ið bókadagarnir vóru í november.
Anna á Borg greiðir frá, hvat hon hevur sæð og upplivað. Hon hevur fingið nógv at vita um plast, sum er evnið í umhvørvisvikuni. Eisini siga børn í skúlabólkinum í býlingshúsinum á Ternuryggi, sína hugsan. Tey hava m.a. teknað til kappingina á Býarbókasavninum. Borghild er í Ostahúsinum, og har ber til at síggja vistfrøðiligan mat, sum kann vigast og koyrast í krukkur og pappírposar, ístaðin fyri plast.
Hvussu gera vit piparnøtur? Er pipar í piparnøtum? VIt vitja hjá bakaranum
Tey í 2.flokki hava hátíðarhildið føðingardagin hjá Pippi. Vit eru í Sankta Frans skúla í Havn.
Næmingarnir hava verið á skeið í positivari sálarfrøði. Foreldrini hava eisini verið við.
Skúlabólkurin í Býlingshúsinum á Ternuryggi er á vitjan. Tey hava lurtað eftir bókini - Malla ræður, sum hevur verið at hoyra í barnútvarpinum. Tey siga frá skúlabólkinum og siga sína hugsa um at vera vaksin.
Markus, Sigrid, Paula og Óla Martin greiða frá.
Í dag eru vit í Klaksvík á vitjan í skúlanum. Her hitta vit Rakul Ró, sum greiðir frá einum nýggjum roknisangi. Hon syngur eisini vælkendar sangir saman við næmingum í skúlanum í Barnaútvarpinum í dag.
Tá ið tað eru roknidagar, so er spennandi og áhugavert at vera í skúla. Allir næmingar arbeiða saman í ymiskum stovum. Har hava tey úr at gera í heilsustovuni, skúlaumhvørvisstovuni, í Kahootspurnakappingini, í ekspermentarium og á skúlablaðnum.
Nú nærkast summarfrítíðin og tað ber til at fara til fleiri tiltøk í Føroyum. Hvønn leygardag er familjurundvísing á Listasavninum í Havn.
Vit hoyra um barnasendingina - Sakin, sum er í barnasjónvarpinum fríggjakvøld klokkan 18.30. Hvat er Sakin?
Í skúlanum í Kollafirði hava tey havt evnisviku við heitinum - Samfelagið.
Vit eru til sangfagnað í Norðurlandahúsinum, saman við børnum kring landið, sum eru komin at syngja saman.
Vit eru til sangfagnað í Norðurlandahúsinum, saman við børnum kring landið, sum eru komin at syngja saman.
Vit hoyra um Sangskrínið, sum er eitt skrín við sangum, tekstum, nótum, fløgum og vøkrum myndum. Sangir, sum Steintór Rasmussen hevur yrkt.
Í Klaksvík hava tey sungið til hátíðarhaldið, nú skúlin varð vígdur.
Vit hoyra um føroyskar barnasangir í Barnaútvarpinum. Hesa ferð eru vit í Eysturskúlanum.
Vit hoyra um føroyskar sangir í Barnaútvarpinum.
So nærkast Vísindavøkan 2017, sum Granskingarráðið skipar fyri. Tey skipa fyri kappingini - Ársins Vitanarfróðu. Næmingar í 5.flokki í Eysturskúlanum í Havn hava teknað seg til kappingina. Tey hava valt at granska sápu.
Hvør er Silas? Jú, Silas er abbasonurin hjá Hera Kragesteen. Abbin gjørdi honum eina fløgu í jólagávu og nú er hon komin út. Í Barnaútvarpinum í dag, sigur Heri okkum søguna um fløguna. Anfinnur Heinesen og Beinta Clothier syngja og eru sjónleikarar á fløguni, so tey siga eitt sindur um tað at frambera sum sjónleikari. Vit hoyra eisini brot úr sjey sangum, sum eru á fløguni Silas.
Katrin, Óli, Isabella, Eva, Tita, Gabriella og Sofía eru sjónleikarar og tey fara at greiða frá.
Í barnaútvarpinum í dag eru vit í skúlanum á Fløtum, tí í skúlanum á Fløtum hava tey havt eina sersaka viku og tey hava havt úr at gera. Í næstu viku fara nærum 850 næmingar at ganga skrúðgongu - tí tey fara at flyta í nýggja skúlan, sum er úti í Marknagili. Higartil hava 1-3 flokkur gingið í skúla í Kongagøtu, 4.5.6. og 7.flokkur tey hava gingið í skúla úti á Frælsinum, 8. og 9 flokkur hevur verið úti á Argjum og fólbóltsflokkurin hevur verið í Gundadali. Men nú verður alt øðrvísi, nú fara tey øll at ganga í sama skúla. Hvussu fyrireika tey seg? Og hvussu er at siga farvæl við skúlan og at flyta inn í nýggjan skúla? Vit byrja í Kongagøtu, og síðani fara vit ein túr út á Frælsi.
Tað er vár og tí er spennandi at hoyra um smáfuglar. Beinta Johannesen hevur skrivað bókina - Smáfuglar í Føroyum.
Ranja, Bjalla, Hjalti og Jákup greiða frá.
Í 2012 gjørdu tey í 4.flokki í Tórshavnar Kommunuskúla eitt yrkingasavn, sum kallaðist - Solosólin. Oddfríður Marni Rasmussen er rithøvundur og var lærari hjá teimum. Vit hoyra kendar røddir úr KVF lesa yrkingar úr savninum. Eisini fara nøkur av teimum, sum hava yrkt at greiða frá.
Børn í 2. flokki greiða frá
Næmingar í 7.flokki eru við í spæliliði. Tey hava til uppgávu at vera saman við børnum í 1.2. og 3.flokki í fríkorterinum, har tey skipa fyri spølum. Mikudagin fingu, tey sum hava verið við í spæliliðnum í ár prógv, sum Annika Olsen borgarstjóri í Tórshavnar Kommunu handaði. Sanna og Jónas úr 7.flokki í Eysturskúlanum í Havn greiða frá. Eisini siga børn í 2.flokki sína hugsan.
Páll Danielsen er leikstjóri og greiðir frá. Eva, Fríði, Petur Meinhard, Barbara og Guðrin eru leikarar. Tey siga sína hugsan um Storm á Lognarveg!
Hesuferð eru vit úti í Sandagerði í Havn. Tað er 24. juni og skótar gera klárt at brenna bál. Men hvat gera tey?
Hvat skulu vit lesa í summar? Og hvørjar bøkur eru vælumtóktar? Annika, sum er bókavørður, greiðir frá. 9 ára gamla Eyðhild, sigur sína hugsan.
Børn í 1. og 2.flokki í frítíðarskúlanum á Argjahamri, greiða frá.
Børnini í býlinshúsinum undir Brúnni greiða frá og syngja.
Í skúlanum við Løgmannabreyt hava tey havt eitt sera spennandi evnisarbeiði í eina viku. Evnið er samfelagið. Tey arbeiða, fáa pengar afturfyri og sleppa at keypa alt møguligt.
Í skúlanum við Løgmannabreyt hava tey havt eitt sera spennandi evnisarbeiði í eina viku. Evnið er samfelagið. Tey arbeiða, fáa pengar afturfyri og sleppa at keypa alt møguligt.
Í Sands skúla hava tey havt evnisarbeiði um sagnir. Vit hoyra tey greiða frá søgnini um Kálv Lítla. At enda hoyra vit brot úr kvæðnum - Harra Pætur og Elinborg, vit hoyra Klaksvíkar Dansifelag.
Summi arbeiða jólaaftan, børnini gleða seg og onkur hevur føðingardag jólaaftan. Vit fara at tosa við børn og vaksin, sum siga okkum, hvat tey gera jólaaftan.
Tvey 12 ára gomul umboða Føroyar í stóra barnatiltakinum, sum verður eina viku áðrenn HM í Russlandi verður floytað í gongd.
Í Sørvági eru 15 næmingar í 5. flokki, sum hava gjørt verkætlan um tónleikabólkin Tinganest. Tey hava lært seg sangir, gjørt samrøðu við teir í bólkinum, gjørt plakatir, framløgur og skipað fyri konsert.
Við Streymin hava tey fingið nýggjan skúla, men tá ið tey hava tónleik vitja tey aftur í gamla skúla. Tey í 6.flokki dáma væl at hava tónleik. Tey hava Meludia og orkestur, og tey fara at siga frá.
Hvat er ein trivnaðardagur? Tað hoyra vit í sendingini hesuferð. Næmingar siga sína hugsan og royna ymiskt spennandi.
Hvat er ein trivnaðardagur? Og hvat er at trívast? Poula, Olivia, Karl og Mikkjal í 2.a í Skúlanum á Fløtum, fara at greiða frá.
Tryggari internetdagur er 6.februar. Óli Rubeksen, sum starvast innan SSP, greiðir frá týdninginum at vera tryggur á netinum. Næmingar í 4.flokki í Eysturskúlanum í Havn, hava arbeitt nógv við evninum í seinastuni.
Vit hoyra um ábyrgdina hjá foreldrunum, um myndir á netinum, orð hava vald og mangt annað, ið hevur við netið at gera.
Vit vitja í Lítla Skúla í Havn. Tey hava evnisarbeiði um ull. Og tað halda tey er sera áhugavert.
Vit fara at hoyra um einglar. Armgarð Arge greiðir frá.
Vit fara at hoyra um einglar. Armgarð Arge greiðir frá.
Elias gongur í 3.flokki á Skúlatrøð. Honum dámar væl fuglar og djór. Vit eru fyrst í náttúrustovuni á Skúlatrøð og síðani fara vit ein túr út í Grøv í Klaksvík.
Hvat er føsta og føstulávint? Spurningin seta vit Armgarð Arge, og vit fáa nógv at vita. Eisini siga Filip, Bylgja og Eivi okkum, hvat tey fara at vera á førstulávint.
Vit spyrja Jóan Paula Joensen um føstulávint, um at ganga grýlu, sláa tunnu og mangt annað. Eisini siga børn okkum, hvat tey fara at vera føstulávintsmánadag.
Hvat er ein tunna og hvat hevur hon verið brúkt til? Vit spyrja Erling Isholm, søgufrøðing. Elin, Gilli og Jógvan fara at siga eitt sindur um at ganga grýlu, hvat er gott at fáa í posan, um at gerast kattakongur og mangt annað.
Hvat skal man hugsa um, áðrenn man fær sær ein hund?
Hvat skal man hugsa um áðrenn man fær sær hund?
Miriam, Anna Petra, Bogi, Venningsted og Jógvan greiða frá evnisarbeiði, sum tey hava havt í Sands skúla. Tey hava lært eina rúgvu um ljóð, litir og árstíðir. Tey hava verið nógv úti í náttúruni og so spældu tey eisini sjónleik.
Í Barnaútvarpinum hoyra vit um Martin Luther, nú tað eru 500 ár síðani, at hann negldi tær 95 tesurnar á dyrnar í Wittenberg. Á Skúlatrøð í Klaksvík hava næmingar havt evnisviku um Martin Luther.
Vit hoyra um Mumi, tí nú verður filmurin um Mumi frumsýndur í Norðurlandahúsinum ? ein føroyskur Mumi filmur, við føroyskari talu og føroyskum sjónleikarum. Og tá verður eisini - Barnafestivalurin 2016 í Norðurlandahúsinum. Felisia, Sirius og Hedvig siga sína hugsan um Mumi og um Tove Janson, sum hevur skrivað og funnið uppá Mumi og hini í Mumidalinum.
So er 2. umfar av Orrustu byrjað. Seinasta sunnukvøld klokkan 19.30 var 1. sending. Tá sóu vit ÍA-dreingirnir kappast móti svimjigentunum úr Reysti. Vit tosa við børnini, vertin og onnur sum gera sendingina.
Sæbjørn, Poula og Siri fara at greiða frá, hvat tey gera á Margarinfabrikkini, nú tað er umhvørvisvika.
Eysturskúlinum hevur fingið umhvørvisvirðislønin frá Føroyal Læarafelag. Tey hava havt urtagarðsdagar, sett niður og mangt annað. Andrass er 8 ára gamal og elskar at vera úti í náttúruni.
Niels, Jóhanna, Rakul og Jón Ingi greiða frá
Songkvinna Lone Wernblad og Peter Wermø eru á konsertferð í Føroyum. Yvirskriftin er - Nøj det er for børn ella Ens í Norden. Eisini hava tey verksmiðju saman við børnunum. Vit eru saman við teimum í Tofta skúla, tá ið næmingar skriva sang og gera myndir, sum snúgva seg um tað serstaka, sum er í Føroyum.
Elspa Samuelsen, sum er barntannlækni í Havn, fer at greiða frá.
Elspa Samuelsen, sum er barntannlækni í Havn, fer at greiða frá.
Jákup Eli er 12 ára gamal og her er nógv stuttligt at síggja og hoyra. Eisini hoyra vit klavertónleik úr Porkeri.
Hvørjar søgur eru stuttligar? Hvat fær teg at flenna? Børn í útibarnagarðinum í Trongisvági siga sína hugsan
Fleiri vælkendar søgur eru um Vitello, og fleiri søgur hava vit hoyrt í Barnaútvarpinum. Nú ber til at fara til sjónleik og síggja Vitello og øll hini, sum eru við í søgunum.
Tað eru tvey skúlabørn í skúlanum á Húsum á Kalsoynni. Tey eru systkin og eita Turid og Gunnar, sum eru 7 og 8 ára gomul.
Vit eru í Suðuroy og hoyra hesuferð næmingar í Porkeri greiða frá og tey syngja eisini fyri okkum.
Børnini synjga og vit hoyra um, hvat tey gera, tá ið veðrið er gott.
Vit hoyra um skúlan í Mikladali og um Kópakonuna
Fríði, Jónas,Sjúrður og Lise greiða frá
Vit eru á Skúlatrøð í Klaksvík, tí 5.flokkur er til sýningina - Vølvunnar dómur, sum er opera fyri børn.
Tey í 3.flokki í Hoyvíkar skúla hava arbeitt við ævintýrum. Tey hava lurtað eftir ævintýrum, sum H.C. Andersen hevur skrivað og síðani gjørt ymiskt kreativt.


c: text/html

text:
Hóskvøldið 5. nov. kl 19:00 bjóðar Íverksetarahúsið aftur inn til netverkskvøld har íverksetarar, vinnulívsfólk og áhugaði hava møguleika at hittast til fyrilestur, kaffi og prát.
Hetta næsta tiltakið í røðini fer at snúgva seg um stategi. Undirvísari er Heðin Poulsen, ráðgevi í leiðslu og strategi. Heðin, sum er eigari av Fimm ráðgeving, hevur 15 ára leiðsluroyndir í framleiðslu-, tænastu- og bankavinnu og MBA útbúgving.
Visjónin hjá Heðin er at hjálpa leiðslum fram ímóti framúrskarandi avrikum:
Strategi
Hvørjir eru fimm teir týdningarmestu spurningarnir, sum tú kanst spyrja um tína fyritøku?
1. Hvør er okkara tilverugrund?
2. Hvør er okkara kundi?
3. Hvat virðis-metir kundin?
4. Hvørji eru okkara úrslit?
5. Hvørja ætlan hava vit?
Hava tit svarið til hesar spurningarnar? Hava tit arbeitt við teimum? Ynskja tit at gerast betri og náa betri úrslitum? Ynskja tit at flyta tykkum fram ímóti framúskarandi avrikum? Ella gera tit tað sama sum altíð og vóna øðrvísi úrslit. Veitst tú hvat Einstein kallar tað?
Tiltakið verður í Íverksetarahúsinum, Garðavegur 57, og er ókeypis.
Øll eru hjartaliga vælkomin. Tilmelding fer fram við at senda teldupost til [email protected] Avmarkað pláss.

robotstxt: allowed

filter: keep


text:
Hús
Føroyingar tosa nógv um veðrið, og føroyingar kenna summarmjørkan sum fá.
Summarmjørkin, sum brádliga sníkir seg inn yvir støð í landinum og kanska hongur ein heilan dag, ímeðan onnur støð hava brennandi sól. Í slíkum veðri vælfarta fólk kring landið fyri at finna sólina. Ja, á Facebook er enntá ein bólkur, ið ber heitið 'Hvar er gott veður í Føroyum í dag?'.
Mjørkaveður er eisini ein stór avbjóðing fyri myndatøkufólk, tí kontrastirnir hvørva í mjørkanum. Okkara myndaplakat-røð 'svart og hvítt' hevur sín íblástur og uppruna í føroyska summarmjørkanum.
Allar myndirnar eru okkara egnu, og eru broyttar so lítið sum møguligt.
Plakatirnar í hesi røðini koma út í A5, A4, A3 & A2 á mattum pappíri og verða latnar uttan rammu.
Ynskir tú at keypa rammu, ber tað tó eisini til.
70,00 kr
KANN BERT BÍLEGGJAST :)


text:
Heimurin hjá Andy
---
Eg hevði fingið frí hetta vikuskiftið. Deiligt! Segði við hana, at um eg ikki slapp ein harratúr við Olla og Hera, so endaði eg sum grein í næstu útgávu av Kvinnu undir yvirskriftini: Andy, new-age maðurin við teimum innaru bleytu virðunum, sum ansar børnum, leggur klæðir saman og vaskar upp. Og tað fór at vera stór vanærilig skomm. Menn mugu fáa luft, skjóta harur, fara á fjall og í býin.
Komnir inn um Fornagarðar, sungu vit „The Boys are back in Town“ og bóltaðu inn í eitt dansistað. Fyrsta konufólkið, eg rendi meg í, var ein, eg havi ikki sæð, síðani eg lá inni á kamarinum hjá mær á Club-8 skipsbriksini við brúnari skúmmadrassu og spældi „Her Love“ hjá Hjarnar umaftur og umaftur á kasettubandupptakaranum, meðan eg droymdi um hana. Tá spældi hon floytu. Kanska var tað tí, eg fall fyri henni, hóast hon ikki var nakar super floytinistur. Hon var eingin Ian Anderson, spældi bara Gubben Noa og okkurt sovorðið, men tað var ríkiligt fyri meg, tá.
Eg spurdi, um vit skuldu dansa, hon segði ja. Orkestrið legði út við einari gittarintro, og eg fór í holt við mína egnu Fender Stratocaster luftgittar, hon rýmdi beinanvegin, mutlaði okkurt um, at eg var líka óbúgvin og barnsligur sum, tá vit kendust fyrr…
---
Hoyr Andras í Góðan Morgun Føroyar 16/11/2016
Hoyr Andras í R7 18/12/2016
Keypir tú fyri meira enn kr 500 verður vøran flýggjað tær ókeypis við dyrnar!
Tænastan er fyri vørur, sum verða sendar innanlands.
Ummæli
Rock'n'roll slær alt
Fyri mín part hevur tað leingi verið saknur í føroyskum skemtisøgum av tí gamla slagnum. Kanska var tað, tí at tær vóru gjørdar at lesa upp á ungmannafelagsfundum og líknandi umhvørvum, at tær hvurvu saman við hesum. Søgurnar vóru stak munnligar, og M.A. Winther - hann við Ein skúladagur í K. og Orrustan í Klandurskoti - segði sínar søgur fyri Peturi Alberg, sum skrivaði tær niður so hvørt. Seinni trein bygdarmaðurin hjá M.A. Winther, Mourits Mohr, inn á pallin við søgunum um Læars og Anni-Lenu, ið vóru prentaðar í Følv árini 1943-55. Heðin Brú - enn ein av Sandoynni - og Martin Joensen hava eisini skrivað skemtisøgur innan somu siðvenju. Somuleiðis Jens Pauli Heinesen við sínum Rekamanni, ið kortini er eitt sindur øðrvísi.
Annars hevur tað verið langt ímillum, at nakar hevur roynt seg innan hesa hevd. Tað løgna er, at hevdin er til enn, at tað munnu vera fá fólk, sum dáma so væl at hoyra eina væl sagda søgu sum føroyingar. Men í mong ár er lítið og lætt komið á prent av hesum søguslagi.
Tað hevur klaksvíkingurin Andras Sólstein sett sær fyri at broyta við savninum Heimurin hjá Andy við undirtitlinum, bara nevndur á permuni: Nostalgisk minnisbrot og hugleiðingar. Søgurnar taka aftur um sjálvironiska endan frá Læarsi og Anni-Lenu, men eru um somu tíð fullkomiliga modernaðar og í tráð við nútímans stand-up.
Høvuðspersónurin Andy er í fjørutunum og tí mitt ímillum ungdómsárini og ta hóttandi ellina. Hann hevur ikki gloymt, hvussu tað var at spæla í orkestri, fara í býin eftir konufólki og at drekka seg skít saman við vinmonnunum. Tann tíðin var á tremur av lívi og dregur enn, men Andy er giftur við "henni sjálvari", og tað eru tvey børn í húsinum. Umstøðurnar eru sostatt ikki, sum tær einaferð vóru, men Andy roynir at seta á tjóðrið. Úr hesum standast nógvar skemtiligar hendingar.
Tá ið konan er farin í kvinnuball, sum hann konsekvent kallar gelluball, og han gleðir seg til whisky, sigar og eina krimi, men lítli kemur upp á tvørs. Ella tá ið hann og vinmenninir hittast í Whiskysamkomuni Norðmalt, har bara menniskir við y-kromosomum kunna gerast limir. Ella tá ið hann aftur ætlar sær at vera saman við vinmonnunum, men konan ger vart við, at tað er teirra brudleypsdagur. Í staðin noyðist hann saman við henni til Havnar at ganga í handlar, og hann er um at keða seg út av nálini. Tilveran fyrr og nú verður samanfata í orðunum: "Vit, sum fyrr nýttu frítíðina at lurta eftir og spæla rock, men sum í dag fáa tíðina at ganga við at sláa grasplenu, leggja flísar og standa einsamallir á trappuni og roykja".
Eg havi lisið tær nítjan søgurnar um Andy at kalla út í eitt, og tað er ikki víst, at tað skal viðmælast. Frægari er helst at njóta tær eina og eina, ella um tú ikki fært hildið tær, einar tvær ella tríggjar í senn. Í passaligum nøgdum líkasum við við góðum whisky.
Søgurnar eru stuttligar og somuleiðis javnan sorgblíðar, sjálvt hjá einum, sum er gott tíggju ár eldri enn høvundurin. Eg haldi, at onkursvegna fara at kalla allir menn at kenna seg aftur í hesum søgum. Á tí innara sjónvarpsskíggjanum fara teir at síggja yngri ár við balling og trolan eftir konufólki. Fara kanska at kenna sum í teimum fyrstu reglunum í stuttsøguni Duruta eftir Hans A. Djurhuus: "Tað er undarligt at ganga á grasgrónum gøtum fram við gomul burturgloymd hús. Sjáldsamar kenslur takast í sálini; tú gerst veikur um hjartað og fært hug at gráta". Akkurát tey seinastu orðini eru ivaleyst at gera ov nógv av, men restin haldi eg passar bara heilt væl.
Andras Sólstein dugir væl at gera bæði skemtiligar, beinraknar og hugfangandi smásøgur. Lesarin kann so saman við frásøgumanninum ugga seg við, at "rock'n'roll slær alt" og fáa sær ein single malt upp í nevið. Tað blívur mann so ongantíð ov gamal til.
Andras Sólstein: Heimurin hjá Andy. Sprotin gav út. 153 bls.
Heimurin hjá Andy
Munurin kann næstan ikki vera størri. Munurin á teimum longu og drúgvu bygdarsøgunum, sum royna at fáa alt við og so tí meira ella minni esoteriska heiminum hjá Andy. Andy, hann er minimalistiskur í sínum teksti, nemur, men nertur kortini mestsum ikki altíð við, kelar bara eitt sindur her og dér. Tað sum hann skrivar kann við hvørt kennast viðkomandi hjá teimum flestu, og í øðrum løtum rættiliga fjart hjá øðrum og tí uppaftur meira samvitandi millum hann og hansara pappenheimarum , ið hava havt lut í heimi hansara, og gingið lívsteinar saman við honum.
Tað at skriva vil altíð bera dám av fiktión, tað verður ongantíð veruleikin, tí hann er altíð farin, tá tú fert at skriva. Tað, sum er eftir er tað sum onkursvegna hevur otað seg inn í teg og fylt eitt sindur á teg og verður tí í roynd og veru fiktivt, sjálvt um tað er upplivað.
Andy grevur ikki altíð so djúpt, men lat teg ikki lumpa, har liggur so nógv aftanfyri hansara smáu vignettir ella í blunkum hansara, sum rulla fram í eini ikki sørt spennandi – eisini málsligari tíðarkvæmari prosa. Høvundurin er sjálvur miðdepilin. Nakrir kanuttar rulla kortini sum niðagrísar rundan um hann, har hann ferðast. Ein kona er har eisini onkustaðni. Hon tykist ikki at vera fyri nothing og hennara myndugleiki og skil er at hóma so mikið frægt, at Andy javnan noyðist at spenna bringuna fram úr sær, fyri ikki at lata seg køva í tí, sum hann av og á sjálvur vil, bæði av einum og øðrum fyri at hava sín egna samleika.
Hjá summum eru tað kvæðini, hjá øðrum er tað Bíblian, ið er tað baktjald. ið trokar seg fram og setur ymisk viðurskifti í perspektiv bæði aftureftir og frameftir. Hjá Andi er tað tónleikurin serliga rock´n roll og kendir songtekstir, sum hevur etið seg inn í sál hansara frá hansara ungu staputu døgum, og sum heldur áfram at spríkja fram, tá hann eitt sindur meira alturskotin í síni pub-crawling av og á fer skinklandi fram í egnum tíðarlummum og inn á leikpallar, har hann við hvørt kennir seg eitt sindur out of place. Sjálvt um mangt áhaldandi verður ballað inn í eitt rock`n roll dis – og kanska pollamjørka við, so er alt ikki longur, sum tað einaferð var uttan um hann – hóast tað enn letur innan í honum.
Tað sansandi er har hjá Andy, og tað trokar seg fram, eitt nú rákanum av onkrum góðum whisky ella whiskey – antin talan er um skotskt ella írskt - sum hann letur drýpa á tunguna, úr einum tulipanglasi, tá væl veit við. Hvør veit. Har er roykt lagavullin í góðum løtum, ræst kjøt, onkur hamburgari og so kærkeilsdesertin tiramisu, fyri ikki at tosa um eina svalandi bjór og eina perlandi sodavatn, sum kunnu reka teir ringastu náttstadnu timburmenninar burtur eftir odysséunumum í náttúrulívinum í Havn og ikki minst í tí eksotiska vertshúsaumhvørvinum í Klaksvík, sum veruliga fær volumen í hansara hugleiðingum.
Sjálvt um hann er giftur við henni sjálvari, so sær hann enn fagurleikan hjá hinum kyninum, ið prika til hansara sansandi tilviti bæði upp á gott og minni gott. Samstundis, sum hann tíðum roynir at berjast fyri at geva sínum meira mannligur síðum rúm í tilveruni, so hómast ein virðing fyri tí kvinnuliga. Men hann vil eisini sjálvur sleppa at vera har. Eitt nú tá hann keypir dýra útgerð fyri at kunna fara á haruveiði og fær skotið sína fyrstu haru í høvdið. Tá hann tá kemur aftur av vígvøllinum, tá er er tað ikki te og ein breyðflís við osti hann vil hava, men eina rákaríka og roykangandi lagavulln, hann vil hava fyri nasarnar, og setur seg í tann góða stólin at leppa, og minnist aftur á ta fyrstu haruna hann hevur skotið.
Ella ta ferðina, hann fór um hav við Nadoddi. Komin til lands fóru teir á pøbb á vesturlandinum. Vóru teir í tungum sjógvi á veg til Noregs við við hesum stóra róðrarbátinum, so var sjógvurin ikki minni tungur, tá teir um náttartíð leitaðu sær umborð aftur á Naddodd. Andy var so himmalfegin, tá tað eydnaðist honum at sjakra sær tað einastu bjórina, sum var umborð, frá einum presti. Tað gjørdi, at friður kom á timburmenninir eitt lítið bil, so hann sovnaði, men presturin, hann sat har við turran munn fyri ongum morgunin eftir.
Byrjaði at lesa tá eg legði meg og las bókina á tamb. Andy gjørdi ikki mætari enn fløkti seg upp í onkran dreym, har hann saman við onkrum í Føroynigasøguni fór at svíða seyðarhøvd og reypa um, hvussu gott tað var at fáa sær ein lagavullen niður undir tey svindnu seyðarhøvdini – og aftaná var tað ikki verri heldur.
Havi verið hjá bakaranum og keypt morgunbreyð og gjørt røregg saman við abbadóttrini henda sunnumorgun í adventini, og kann ikki annað enn ásanna annað enn, at við hvørt er tað gott at lesa okkurt, har rithøvundurin ikki vil so nógv, dugir sær hógv og byrjar í smáum, sáar sítt fræ, sum kanska kemur at grógva og verða til okkurt størri einaferð.
Gott er við hvørt ikki at vilja alt frá byrjan, men eitt sindur í senn. Meira kann koma seinni.
---
Andras Sólstein: Heimurin hjá Andy. Nostalgisk minnisbrot og hugleiðingar.
Sprotin 2016.


text:
Tillagað starv
Tillagað størv eru ætlað fólki við avlamni ella øðrum varandi arbeiðsforðingum, sum ikki kunnu fáa ella fasthalda eitt arbeiði undir vanligum umstøðum.
Tað er ein treyt fyri at fáa tillagað starv, at tað ikki á annan hátt hevur verið møguligt at betra arbeiðsførleikan og skapa eina vanliga arbeiðstilveru.
Endamálið er at stuðla soleiðis, at tú framvegis kann vera virkin á arbeiðsmarknaðinum, hóast tú ber eitt brek, er sjúkur ella aðrir trupulleikar gera tað trupult at arbeiða.
Arbeiðsgevarin rindar løn sambært viðkomandi sáttmála fyri arbeiðstíðina, sum arbeiðið verður metta at samsvara við. T.d. um tú verður mettur at hava 50 % arbeiðsføri, tá rindar arbeiðsgevarin 50% av sáttmálaløn. Almannaverkið rindar síðani lønarískoyti upp til sáttmálaløn. Tó kann løn og lønarískoyti ikki vera hægri enn tað tað, sum tú forvann áðrenn tillagaða starvi. Um tú altíð hevur arbeitt niðursetta tíð, og er hetta ikki orsaka av sjúku ella skaða, tá er niðursett tíð útgangsstøði fyri lønarískoytinum.


text:
Minningarhaldið í sambandi við, at tað eru 75 ár síðan, at annar veraldarbardagi endaði og bretska hersetingin í Føroyum var av, er fyribils útsett. Hetta kemst av, at tað ikki verður mett ráðiligt at skipa fyri hátíðarhaldi og tiltøkum, meðan koronafarsóttin herjar.
Eftir ætlan skuldi landsstýrið í samstarvi við Tórshavnar kommunu skipa fyri stórum minningarhaldi í Havn tann 8. mai við luttøku frá bretska sendiharranum í Keypmannahavn og bretskum ráðharra. Ætlanin var eisini at vitja onnur støð í Føroyum, sum høvdu stóran týdning undir krígnum. Somuleiðis var ætlanin, at fleiri tiltøk skuldu verða dagarnar kring tann 8. mai í Havn og aðrastaðni.
Um umstøðurnar loyva tí, verður minningarhaldið eftir ætlan seinni í ár.
Bretska hersetingin í Føroyum, kallað Operation Valentine, vardi frá 12. apríl 1940 til 16. mai 1945, og stundum vóru um 8000 bretskir hermenn í landinum.
Friðurin í Evropa varð lýstur 8. mai 1945 og í øllum heiminum á heysti 1945.
Løgmansskrivstovan


text:
Nýggj fyritøka
Framtak kann sum íleggjari veita fígging til menningarstigið í eini verkætlan, har aðrir íleggjarar ikki taka við, fyrr enn verkætlanin er komin longur ávegis. Eisini kann Framtak saman við øðrum fíggjarligum íleggjarunum vera við til at lyfta í felag, har vágin er stórur. Les meira
Víðkan av virkseminum
Hevur tú tørv á at víðka virksemi í fyritøkuni, antin fyri at økja um søluna, ella hevur tú trupulleika at fylgja við søluni og eftirspurningi frá kundunum, so ber til hjá Framtak, saman við øðrum antin banka og/ella fíggjarligum íleggjarum at fíggja víðkanina av virkseminum í tínari fyritøku. Les meira
Menna nýggjar vørur
Har du et nyt produkt, der skal sættes i produktion, men mangler du kapital til for alvor at komme igang, så kan vi måske hjælpe. Les meira
Røkka nýggjum marknaðum
Tað er ofta sera kapital krevjandi at arbeiða seg inn á nýggjar marknaðir serliga uttanlands. Les meira
Fá ein íleggjara
Ynskir tú at vaksa og koma út um landoddarnar, tá kann ein nýggjur íleggjari vera júst tað rætta fyri teg og fyritøkuna. Framtak kann vera við til at hjálpa tær at við at fáa samband við íleggjarar í Føroyum ella uttanlands. Les meira
Aðrir íleggjarir
Almenni danski fíggjar- og íløgugrunnurin, Vækstfonden, bjóðar nú føroyskum fyritøkum fleiri møguleikar fyri fígging. Fíggingarloysnirnar eru serliga ætlaðar fyritøkum, sum arbeiða við vakstrar- og ella menningarætlanum. Les meira


text:
Størv
Fólk til at reka køkin og matstovuvirksemið í SALT
Ert tú til reiðar at royna nakað nýtt og at kasta teg út í øðrvísi avbjóðingar? Í meldrinum av ferðavinnuni og støðugt vaksandi ferðafólkatali til Suðuroyar, kann uppgávan at reka matstovuvirksemið í SALT vera nakað júst fyri teg.
Hetta er ein spennandi uppgáva til tann, sum hevur hug og áræði til at fara undir sjálvstøðugt matstovuvirksemi í SALT. Talan er sostatt um eina útveiting, har fíggjarliga ábyrgdin er tín egna.
Vit søknast eftir einum fólki, sum hevur ans fyri góðari matgerð, og sum dámar at hjúkla um gestir og viðskiftafólk. Tú skalt hava áhuga í fólki og matgerðarmentan, og á ein blíðan og fyrikomandi hátt duga at umboða matstovuna.
Kaféin í SALT leggur seg eftir at veita dygdargóðan mat, og tað vilja vit at viðkomandi skal bera víðari.
Tú skalt vera røkin og halda reinføri høgt í hevd, eins og tú skalt duga at samstarva við húsið í sambandi við tiltøk, vitjanir og annað.
Drúgvar royndir við matgerð er ein fyrimunur.
Afturfyri fært tú eitt starv, sum gevur stórt frælsi til at mynda matstovuvirkið sum kafé, matstovu, mat út úr húsinum, og til áhaldandi at byggja upp eitt burðardygt virksemi.
Útveitingartreytir vera eftir avtalu við Saltsilogrunnin.
Saltsilogrunnurin kann lýsa starvið av nýggjum, um eingin við kravdu førleikunum søkir, ella mett verður, at eingin skikkaður umsøkjari er.
Áhugað eru vælkomin at venda sær til Ólav Rasmussen, stjóra, tlf. 21 30 13 (or50@mac.com) ella Charlottu Nielsen, nevndarlim, tlf. 29 16 94 (cn282060@gmail.com).
Umsóknir skulu sendast við telduposti til salt@salt.fo ella sum bræv til:
SALT
Drelnes 22
827 Øravík
Evsta freist søkja er mánadagin, 26. oktober 2020 kl. 12.00


text:
Í januar fekk Vágs kommuna smá 10% meiri inn í kommunuskatti enn í januar 2015.
Vágs kommuna fekk í januar 3.074.742 kr. inn í kommunuskatti og er hetta góðar 277.467 kr. meiri enn sama mánað í 2015, tá skattainntøkurnar vóru 2.795.275 kr. Vøksturin er 9,93%.
Í 2015 var kommunuskattaprosentið í Vágs kommunu 22.95%, meðan skattaprosentið í 2016 er 22,50%, so hóast skattaprosentið er lækkað, so er ein trivaligur vøkstur í kommunuskatta inntøkunum í januar 2016, samanborið við januar 2015.
Millum orsøkirnar til vøksturin er helst, at tað í januar hevur verið óvanliga nógv virksemi á sláturvirkinum hjá Faroe Farming í Vági.
Last modified: 4. februar 2016


text:
Tíðindi
Mándagin 24 august eru stovnarnir opnir sum vanligt, tó eru ymisk fyrilit sum skulu haldast....
Tíðindi
Seinastu dagarnir eru smittutølini minkaði nakað, men framvegis valdar óvissa og støðan er ógreið. Fyri at binda um heilan fingur...
Tíðindi
Eftir ætlan skuldi dagstovnaøkið í Vágs kommunu lata uppaftur eftir summarfrítíðina mánadagin 10. august. Við óvissuni, sum nú...
Tíðindi
Eftir eitt tíðarskeið í fleiri enn 30 ár við dagrøkt í Vágs kommunu, har dagrøktarskipanin var høvuðsgrundarlag undir...
Tíðindi
Á býráðsfundi mánakvøldið 27. apríl varð samtykt, at øll fáa ein ókeypis mánað á dagstovnaøkinum í Vágs kommunu í...
Tíðindi
Seinastu mánaðirnar hevur verið ávíst kjak um normeringar á dagstovnaøkinum og nú liggur eisini eitt uppskot í Løgtinginum um at...
Tíðindi
Familjur, sum flyta til Vágs kommunu, og sum hava tørv á plássi á dagstovni í Vágs kommunu – antin talan er um dagrøkt,...
Tíðindi
Vágs kommunu eru vit glað fyri at kunna bjóða familjum tvey dygdargóð tilboð tá umræður barnaansing....
Tíðindi
Seinastu mánaðirnar eru gjørdar tiltrongdar dagføringar í bæði Dagrøktarhúsinum – spælistovuni Skálalund – og í...
Tíðindi
Mánadagin heiðraði Vágs kommuna starvsfólk á dagstovnaøkinum á starvsdøgum....


text:
12 Angry Men gongur fyri seg inni í einum nevningarúmi. Dómarin hevur biðið teir tólv nevningarnar taka støðu til, um ein 18 ára gamal drongur av sponskum uppruna, hevur dripið pápa sín við knívi. Morðvápnið, sum er ein springknívur, er…
Tað er ikki lætt at fyristilla sær nú á døgum, men fyrr vóru tað bert hvít fólk ið spældu filmar og seriur. Var nakar av aðrari farvu við, so vóru tey í stereotypiskum rollum, sum m.a. tænarar. Hetta var tó…
Nú er John McClane aftur á hvíta skíggjanum. Ì hesum umfarinum fer hann til Ruslands at hjálpa soninum, Jack McClane. Flest øll kenna linjuna “Yipee Ki-Yay Motherfucker”, ið óivað verður at hoyra í komandi A Good Day to Die Hard.…
The good old Total Recall frá 1990. Hesin kom við postinum í dag. Arnold Schwarznegger er í hesum filminum Douglas Quaid. Tá Quaid skal fara á eina virtuella feriu, hendur nakað óvæntað, og hann noyðist at berjast fyri sínum lívi…
Hvørja fer ein nýggjur filmur kemur út, hava vit øll eina meining um hann. Til tíðir kann tað vera at filmurin er nakað heilt serligt, tað kann vera fyri ein einstakan ella fyri fleiri. Vit taka teir til okkum á ein hvønn…


text:
KAKUR
Vit fegnast um, at okkara kakur nú kunnu bíleggjast á heimasíðuni og verða heintaðar í Fríðu Kaffihúsi. Tá ið kakur eru bílagdar á heimasíðuni, eru tær altíð heilar - umleið 20 cm í tvørmáti, tað vil siga 10-12 stykkir. Sí okkara spennandi úrval niðanfyri.
VEITANARTREYTIR: Fyri at fáa besta úrslitið, vil bakari okkara, Bjørg Mohr, hava, at tit bíleggja í seinasta lagi kl. 16 tveir yrkadagar frammanundan, at kakan skal heintast. Avheintast kann ikki sunnudagar og mánadagar. Um tú vilt hava eina kaku til ein týsdag, má hon bíleggjast í seinasta lagi kl. 16 sunnudag. Um tú vilt bíleggja eina kaku til sama dag, ber til at venda sær til Fríðu Kaffihús at vita, hvat úrvalið er júst tann dagin.
Kakan er klár at heinta kl. 14 í kaffihúsinum, um tú ikki hevur avtalað annað við okkum. Tú ert altíð vælkomin til at ringja til bakaran á tlf. +298 253784, um tú hevur spurningar viðvíkjandi bíleggingini.
TILFAR: Vit brúka føroysku vørurar frá MBM til allar køkurnar. Til ber at fáa onkrar av kakunum við ongum gluten. Tað sæst í frágreiðingini um kakuna. Fríða Kaffihús kann ikki tryggja 100%, at kakurnar eru heilt glutenfríar, tí allar kakur eru gjørdar í sama køki.


text:
Á eini samkomu fyri starvsfólk í P/F Poul Michelsen takkaði Poul Michelsen Petur fyri alla ta longu tíð, hann hevur arbeitt í PM.
Hann nevndi, at Petur hevur arbeitt 45 ár av teim 46 árum sum PM er gamalt. Tá Petur byrjaði, var heilsølan staðfest heima í Gundadali 19, partvís í kjallaranum hjá foreldrunum í C. Pløjensgøtu og á Fiskasentralinum á Eystaru Bryggju.
Tá Petur kom at arbeiða í fyritøkuni, arbeiddu 4 fólk har, og hevur Petur sostatt verði við í allari menningini av fyritøkuni, sum nú telur á leið 60 fólk og húsast við Hoyvíksvegin í einum bygningi uppá umleið 6000 m2.
Petur hevur at kalla havt allar arbeiðsuppgávur hjá felagnum, men er nokk mest kendur sum sølumaður, og er ongin ivi um, at tað eru nógv í vinnuni, sum hava nógv gott at bera Petur.
Vit er glað fyri, at Petur enn arbeiðir hjá okkum. Petur er – sum søgan væl saktans fortelur – ongin ársungi, og hevur hann tí valt at minka munandi um arbeiðsorkuna í P/F Poul Michelsen.


text:
City og Tottenham skulu svara aftur
Eftir sigurin hjá Liverpool í gjár, er trýstið aftir á Tottenham og Manchester City, ið bæði eru á heimavølli í dag
Aston Villa framdi eitt ótrúligt comeback
Sheffield United var á odda 3-0, tá átta minuttir vóru eftir, men so vendi VIlla øllum á høvdið
United er komið uppá 4. plássið
Fraklendingarnir skoraðu fyri Manchester United, tá liðið hjá Solskjær vann trygt í London
Tíggju ungdómsleikarar hjá Flamengo deyðir eftir eldsbruna
Flamengo, Braslia og allur fótbóltsheimurin er raktur av einum sorgarleiki


text:
Tað verður eitt partvíst nýtt Víkinga lið, sum vit koma at síggja í ár. Av leikarunum sum eru farnir kunnu vit telja upp í eini fýra, sum byrjaðu regluliga inni. Til hópin eru stór nøvn komin. Tað er mest skorandi leikarin í felagnum søguliga sæð, tað er ein tann besti leikarin í føroysku kappingini í 10'unum og so tveir av størstu profilunum hjá Skála í fjør. Venjarin er eisini nýggjur sum kemur við einum spælistíli, sum ikki er sæddur í Víkingi áður. Eyðun Klakstein sigur, at nú er hópurin hjá Víkingi endaligur.
– Hópurin hjá Víkingi er endaligur. Vit hava gjørt nakrar skiftingar í vetur, og vit hava nú gjørt avtalu við teir nýggju spælararnar, sum vit vildu hava til felagið. Sjey spælarar eru givnir ella farnir til onnur feløg, og fimm nýggir spælarar eru komnir til felagið. Harvið verður eisini pláss fyri, at onkrir yngri og lokalir spælarar fáa størri leiklut í hópinum, sigur Eyðun Klakstein við bolt.fo.
Tilgongd:
Jákup Johansen
Ari Olsen
Lukasz Cieslewicz
Sonni Højgaard
Finnur Justinussen
Frágongd:
Hanus Jacobsen
Heðin Hansen
Adeshina Lawal
Filip Djordjevic
Bárður á Reynatrøð
Dion B. Splidt
(Milan Svojic er eisini farin, men hann var útleigaður og spældi ikki við Víkingi eftir summarsteðgin í fjør)


text:
Hví King James týðararnir ikki góðtóku Apokryphurnar sum skrift
Ein væl dámd lygn hjá atfinnarunum er, at tann upprunaliga KJV frá 1611 innihelt Apokryphurnar, hvørjar eingin sannur Christin í dag góðtekur sum skrift. Apokryphurnar eru eitt savn av nøkrum heidnum ritum, sum Católska skøkjan góðtekur sum íblást skrift. Í veruleikanum lýsti Trent ráðið í 1546 eina BØLBIÐING omaná hvønn tann, ið avnoktaði, at hesar bøkur vóru íblástar. King James týðararnir mettu IKKI hesar bøkurnar at vera íblást skrift, eiheldur tóku teir tær við í kanónisku skriftirnar sum slíkar. Teir settu Apokryphisku bøkurnar einans ÍMILLUM Gamla Testamenti og Nýggja Testamenti sum søgulig skjøl, ikki sum skrift. Teirra grundir fyri IKKI at góðtaka Apokryphurnar sum skrift eru skrásettar á síðu 185-186 í bókini “Translators Revived”, eftir Alexander McClure.
Tær sjey orsøkirnar eru grundleggjandi sum fylgjandi:
- Ikki ein teirra er á Hebraiska tungumálinum, sum hinar bøkurnar í Gamla Testamenti eru.
- Ikki ein av skrivarunum hevdar at skriva við íblástri.
- Hesar bøkur vórðu aldri viðurkendar sum heilagar skriftir av Jødisku kirkjuni, og tessvegna vórðu tær aldri samtyktar (ella siteraðar) av Harra várum (eiheldur nøkrum av ápostlum hans).
- Teim varð ikki loyvt pláss millum tær heilagu bøkurnar, fýra tær fyrstu øldirnar av Christnu kirkjuni.
- Tær innihalda ævintýrligar frásagnir, og frásagnir ið mótsiga ikki bert kanónisku skriftunum, men hvørji aðrari. Í Maccabæarabókini aleina, til dømis, doyr Antiocus Epiphanes tríggjar ferðir á trimum støðum!
- Tær innprenta lærur, sum eru í stríði við Bíbliuna, so sum bønir fyri teimum deyðu, syndafrían fullkomileika og skerseld.
- Tær læra siðleysar gerðir, so sum lygn, sjálvmorð, manndráp og gand.
Týtt úr bókini “Fighting Back”,
“A handy Reference Guide for King James Bible Believers.”
Eftir James L. Melton.


text:
- Tíðindi, mentan og ítróttur
Hvítarussland vil hava hendur á andstøðuleiðaranum
Myndugleikarnir í Hvítarusslandi vilja hava hendur á andstøðuleiðaranum, Svetlanu Tikhanovskaju, fyri ikki at hava gjørt eftir boðum frá myndugleikunum.
Tað skrivar tíðindastovan, RIA, sum endurgevur russiska innanríkisráðharran.
Svetlana Tikhanovskaja kendi seg í august noydda at flýggja til grannalandið Litava, eftir eitt umstrítt forsetaval í Hvítarusslandi. Á valinum varð sitandi forsetin sagdur at vera vinnari, tí hann fekk 80 prosent av atkvøðunum. Eftir valið fóru fólk í túsundatali út á gøturnar at mótmæla, m.a. tí Tikhanovskaja bað tey um tað.
Hon hevur síðani valið kravt, at forsetin, Lukasjenko, leggur frá sær, og hevur skipað eitt ráð, sum skal slóða fyri broytingum í landinum. Fleiri limir í ráðnum eru fongslaðir.
Eisini á russiskum lista
Svetlana Tikhanovskaja stendur eisini á einum russiskum lista yvir fólk, sum russisku myndugleikarnir vilja hava hendur á. Tað er eftir eini avtalu millum fleiri lond í Eysturevropa, sum bæði Russland og Hvítarussland hava samtykt, upplýsir hvítarussiska innanríkisráðið.
Svetlana Tikhanovskaja heldur fram við at leggja trýst á stjórnina í Hvítarusslandi, hóast hon er í útlegd í Litava. Hon hevur um dagarnar biðið hvítarussar um at fara í aðalverkfall 25. oktober, um forsetin ikki hevur lagt frá sær, og politiskir fangar eru latnir leysir.
Hon hevur boðað frá, at um umstøðurnar ikki broytast til ta tíð, so fara fólk út á gøturnar 26. oktober at steingja vegir og steðga søluni hjá øllum almennum handlum, skrivar Ritzau.


text:
Bókasavnsgjaldið er eitt viðurlag, sum landið letur føroyskum høvundum fyri at hava bøkur teirra tøkar á føroysku bókasøvnunum.
Lóg um bókasøvn
§ 21. Bókastovan er deild í Landsbókasavninum, sum undir leiðslu av deildarleiðara við ábyrgd mótvegis landsbókavørðinum, skal:
1) við serligum atliti at føroyskum viðurskiftum samskipa keypið av bókum og øðrum tilfari til fólka- og skúlabókasøvnini og, um tørvur er á tí, eisini til onnur bókasøvn,
2) fyrireika, binda inn og greiða hetta tilfar til bókasøvnini,
3) fremja upplýsandi tiltøk um bókasavnstilfar,
4) skipa fyri skeiðsvirksemi og eftirútbúgving fyri starvsfólk í bókasøvnunum og
5) skipa fyri árliga býtinum av bókasavnsgjaldinum, sum verður játtað á løgtingsfíggjarlógini. Bókasavnsgjaldið verður at býta til føroyskar rithøvundar og týðarar, hvørs bøkur/týðingar eru til taks í nevndu bókasøvnum, og til myndlistafólk, tá myndir eru í minsta lagi 40% av bókini. Eftirlivandi hjúnafelagi varðveitir rættin til bókasavnsgjald.
Stk. 2. Landsstýrismaðurin í mentamálum ásetir reglur um býtið av bókasavnsgjaldinum.
Stk. 3. Landsstýrismaðurin í mentamálum ásetir nærri reglur um samstarv millum Landsbókasavnið og onnur søvn á mentanarøkinum, tá ið tað snýr seg um eitt nú innbinding, konservering og umvæling av tilfari.
Reglugerð
Reglugerð fyri býtið av bókasavnsgjaldinum ásetir, hvussu játtanin til endamálið skal býtast.
Ein arbeiðsbólkur hevur síðan februar 2018 arbeitt fyri at dagføra reglugerðina. Í arbeiðsbólkinum eru umboð fyri:
- Mentamálaráðið
- Nám
- Landsbókasavnið
- Rithøvundafelag Føroya
Altjóða netverk
Danmark var fyrsta landið, ið setti skipanin við bókasavnsgjald í verk. Tað var í 1946. Síðan fylgdi Norra (1947) og Svøriki (1954) og í dag hava nógv lond kring heimin líknandi skipanir.
Rithøvundafelag Føroya er part av altjóða netverkinum fyri lond við bókasavnsgjald; Public Lending Rights International.


text:
Beint fyri árslok kom “Hon, sum róði eftir ælaboganum”, skaldsøga hjá Rakel Helmsdal, út á norskum á forlagnum Orkana. Á norskum eitur bókin “Hun som rodde efter regnbuen” og tað er Anne-Kari Skarðhamar sum umsetti til norskt bokmål. Hetta er onnur bókin hjá Rakel, sum er umsett til norskt, tann… les meira…. →
Frá vøkru mølheyggunum í Nida fóru vit beina leið til Liepāja í Letlandi. Her fylgir fotofrásøgn frá døgunum í Letlandi. From the beautiful dunes of Nida we traveled directly to Liepāja in Latvia. Here follows some photo reportages of the days in Latvia.
Tá okkurt verk verður tilnevnt til eina heiðursløn, verður vanliga ein grundgeving gjørt fyri hesum. Grundgevingin fyri at “Hon, sum róði eftir ælaboganum” er tilnevnd til Barna- og Ungdómsbókmentavirðisløn Norðurlandaráðsins er sambært tilnevningarnevndina hendan: Hon, sum róði eftir ælaboganum. Rakel Helmsdal. Bókadeild Føroya Lærarafelags. 2014. 16 ára gamla Argantael hevur sett… les meira…. →
So sleppi eg endiliga at siga tað! “Hon, sum róði eftir ælaboganum” er tilnevnd til Barna- og ungdómsbókamentaviðriðsløn Norðurlandaráðsins! Fyri nøkrum vikum síðani fekk eg eina ógvuliga hemmiliga telefonuppringing, sum segði mær gleðiboðini, men eg mátti ONGUM siga frá, slett ongum! Eg havi hildið mær síðan, ella næstan, maður og… les meira…. →
Eg var ordiliga glað, bilsin og fegin, tá eg fekk at vita, at eg var tilnevnd Heidi Róadóttir Lindenskov, Røddin, KvF, 19. september 2016 Tann 29. august fekk dugnaliga listakvinnan, Rakel Helmsdal, virðisløn Útnorðurráðsins fyri barna- og ungdómsbókmentir fyri bókina “Hon, sum róði eftir ælaboganum”. Hvussu er at hava fingið virðisløn Útnorðurráðsins… les meira…. →
Sprotin bað um loyvi at seta takkartøðuna fyri Útnorðurvirðislønina á heimasíðu teirra. Skriva mørk og avmarkingar burtur Takkarrøða, sum Rakel Helmsdal helt tann 29.08, fyri virðisløn Útnorðurráðsins fyri barna- og ungdómsbókmentir. Á einum skriviskeiði fyri ungdómum úr øllum Norðurlondum fingu norðurlendsku undirvísandi høvundarnir spurningin, sum høvundar altíð at fáa: Hví… les meira…. →
Rakel Helmsdal wins West Nordic children book award Written by Eir Nolsøe on FaroeIslands.fo Faroese author Rakel Helmsdal has won the West Nordic Council’s award for best children’s book. Her novel takes on heavy issues such as suicide and homosexuality. The novel’s title, Hon, ið róði eftir Ælaboganum, roughly translates… les meira…. →
Eisini av míni kærastu svensku oyggj kom ein heilsan: Vi gratulerar Rakel Helmsdal från Färöarna Rakel Helmsdal från Färöarna har fått Västnordiskt Råds barn- och ungdomslitteraturpris för sin bok ”Hende, som roede mod regnbuen”. Rakel Helmsdal har en stark koppling till Biskops Arnö. Under de senaste fyra åren har hon… les meira…. →


text:
Vaskivegleiðing - Toybind
At vaska bind og innlegg er ikki nógv øðrvísi enn at vaska undirklæði og sokkar.
Koyr brúkt bind í ein vátposa. Tú kanst hava ein nærhendis kummuni á vesinum og ein í taskuni/lummanum. So kanst tú vaska øll saman, tá tú ert liðug at menstruera ella eftir tørvi.
Lat vátposan upp og koyr í maskinuna. Hevur tú eitt blæubarn kanst tú við fyrimuni vaska bindini saman við toyblæum. Annars kunnu tey vaskast saman við øðrum, sum tú vaskar á 60*c.
Eg viðmæli at brúka neutralt vaskievni. Fylg vegleiðingini á pakkanum, hvussu nógv skal nýtast - ansa eftir ikki at nýta ov nógv. Ofta er ríkiligt at nýta helvtina av tí, sum verður viðmælt á pakkanum. Nýt ikki bleiki- ella skolievni.
Hang bindini á snórin - gjarna úti, so tey verða luftað væl. Sólin hjálpir eisini at fjerna møguligar plettir. Turkitrumlan kann oyðileggja vatntætta lagið, so eg viðmæli ikki at nýta turkitrumlu. Innlegg, toybind v.m. uttan PUL kunnu tó turkast við lágum hita í turkitrumluni, men eg viðmæli so vítt gjørligt at heingja á snórin.
Eg viðmæli at leggja nýggj bind og innlegg úr natúrtilfari á blot í køldum vatni í 12-24 tímar, og síðani skulu tey vaskast nakrar ferð. Hetta er fyri at økja súgvievnið. Bind úr bambus skulu vaskast 6-8 ferðir, áðrenn tey súgva fullkomiliga.


text:
Stuðul til Horizon 2020 umsóknir
Fyri best at gagnnýta avtaluna við ES um luttøku Føroya í Horizon 2020 og fyri at lætta um hjá stovnum og virkjum í sambandi við umsóknararbeiðið, hevur Granskingarnevndin gjørt av at játta pening úr Granskingargrunninum at lata teimum, sum arbeiða ítøkiliga við umsóknum. Endamálið er at minka nakað um fíggjarligu íløgurnar hjá stovnunum.
Stovnur ella virki kann fáa upp til kr. 35.000 endurgoldnar fyri útreiðslur, sum standast av arbeiðinum við einari umsókn. Stuðulin verður játtaður eftir umsókn so leingi játtan er tøk. Stuðul verður latin, tá ið fleiri partar luttaka í umsóknini, men stuðul verður ikki latin til einstaklinga umsókn. Neyvari ásetingar um, hvussu stuðul kann fáast og hvussu hann verður umsitin, eru ásettar í reglugerð, sum kann takast niður her
Tak umsóknarblaðið niður her
Hesin partvísi fíggjarligi stuðulin kemur afturat tí ráðgeving, miðling og vegleiðing, sum NCPararnir geva møguligum umsøkjarum.
Hava fólk spurningar í sambandi við umsóknir, ber til at venda sær til Mariu Húsgarð, NCP samskipara á maria@gransking.fo ella á telefon +298 567802.


text:
Tilmelding
Skeið: Grundleggjandi prosjektleiðaraskeið
Dato: 28-Sep-2020
Pláss til: Not Set
Um SkeiðsDepilin
Komandi skeið
-
Grundleggjandi leiðaraskeið16.09.2020 - 03.12.2020
-
Grundleggjandi prosjektleiðaraskeið28.09.2020 - 04.12.2020
-
Málsviðgerð - Fyrisitingarútbúgvingin05.10. 2020 - 14.12.2020
-
Skeið í persónligari trygd í samband við arbeiði við epoxy og isocyanatum12.11.2020 - 13.11.2020
-
Fyrisitingarlógin/Málsviðgerð o.a.27.01.2021 - 28.01.2021
Fá tíðindabrøv
Ynskir tú at fáa kunning tá nýggj skeið eru á skránni og annað líknandi, so kanst tú skriva teg upp til at móttaka tíðindabrøv frá okkum niðanfyri
Tíðindi
TEMADAGUR 21. FEB. 2020 - KOMMUNOM-ÚTBÚGVINGIN OG MÁLSVIÐGERÐARMODULIÐ 21-Feb-2020
TEMADAGUR 21. FEB. - KOMMUNOM-ÚTBÚGVINGIN - MÁLSVIÐGERÐARMODULIÐ Skeiðsdepilin ætl...
ENDURNÝGGJAN AV SVEISISERTIFIKAT 01-Jan-2020
Endurnýggjan av sveisisertifikat verður gjørd eftir avtalu og í samstarvi við Norsk Veritas. Luttakaragjaldið er ...
INNANHÝSIS LEIÐSLUMENNINGARTILGONGD 01-Jan-2020
Innanhýsis Leiðslumenningartilgongd Okkara kundar leggja alsamt meira dent á at fáa eina tænastu, ið er sett s...
Luttakandi siga
Um Prosjektleiðaraskeiðið
Skeiðið í projektleiðslu er heilt vist besta skeiðið eg havi verið á í mínum virkna abeiðslívi, ikki minst at takka frálíku skeiðshaldarunum fyri.
Skeiðið gevur innlit í týdningarmiklar mannagongdir, metodir og vegleiðingar fyri at fáa projektið at eydnast, og ikki minst fellur, ið kunnu forkoma projektinum.
Um Skeiðsdepilin
Skeiðsdepilin arbeiðir við eftir- og víðariútbúgving á Glasi í Tórshavn. Vit vilja geva tær neyðuga førleikan at fremja tey verk, sum tú hevur sett tær fyri.Les meira


text:
Pólrevur
Pólrevur, fjallarevur ella arktiskur revur (frøðiheiti: Vulpes lagopus) er eitt ránsdjór í hundaættini. Hvítur fjallarevur nevnist hvítrevur, og bláligur fjallarevur nevnist blárevur. 95 % av øllum revum í heiminum eru hvítrevar. Fjallarevur er at síggja um alla pólleiðina; hann eigur einans norðuri í kuldalondum. Hann eigur á Íslandi, Grønlandi, Svalbarði, Jan Mayen, í Alaska, Norðurkanada, Noregi, Sámalandi, Norðurfinnlandi, Norðurrusslandi og Norðursiberia. [3][4] Føði hansara er fjølbroytt, og ofta tekur hann tað, sum hann kemur framá. M.a. etur hann síl, krabbadjór, fugl og smálomb.
Pólrevur er antin heilt ljósur ella bláligur - hvítrevur og blárevur. Blárevur er á liti millum dimt stálblátt og blámorreytt alt árið, tó ljósnar hann í summarsólini, men rótin er altíð dimm. Hann losar frá apríl til august, og summarfeldurin er meira morlittur. Nýggi vetrarfeldurin veksur aftur í september. Nú á døgum er hann bara óblandaður á Kommandorskioyggjunum í Beringssundi. Alla aðrastaðni kemur hvítrevur innan av meginlandinum og makast við blárev. Hvíti liturin kemur fram av stýrdum arvaeginleika. Blá- og hvítrevur eru nakað tað sama til støddar, upp í 75 til 90 cm langir, tá er halin helmingurin av longdini. Teir viga 4-5 kg, mest um veturin, og kallrevurin er størri. [5] Hvítrevur hevur blikahvítan brodd um veturin, rótin er gráhvít, og uttast á halasnippinum eru altíð svørt hár. Vetrarfeldurin veksur í september til november, og hann kastar ullina í apríl til august. Um summarið er halin á hvítrevi ljósari, og hann er ljósari undir búkinum, feldurin er morreyður og verri enn so litfríður sum summarfeldurin á blárevi. Í vetrarfeldinum á fjallarevi eru 75 % av ullini rót (uml. 20 % av ullini á reyðrevi er rót), hetta ger, at hann kemur undan, hóast kuldin fer niður um -40 °C.
Lívsháttur [rætta | rætta wikitekst]
Føðin hjá pólrevi í Íslandi er fjølbroytt og lagað eftir árstíðini. Hann tekur fugl, egg og ungar teirra, bleikju og síl, nýlembd lomb, krækling, krabba og ræ, helst av fugli og reindjóri. Í Norðurrusslandi og Grønlandi er mesta føðin hjá pólrevi hálvhvítur læmingi, men sum ískoyti tekur hann tað, sum hann kemur fram á. Blá revur fær sær føðina við strendurnar og undir fuglabjørgunum, tað, hann har finnur av deyðum fiski, igulkerum, fugli, kræklingum og skriðkyktum, men hann leitar eisini eftir føði inni í landinum, til dømis eftir ungum og eggjum, haruungum, berum og skordýrum. Um veturin livir pólrevurin av frystum ræ. Pólrevar halda seg tveir og tveir ella einsæris. Teir makast í mars, og bæði ala hvølparnar upp. Tær fyrstu tvær vikurnar eru hvølparnir blindir, og teir verða verandi í holuni tann fyrsta mánaðin ella har á leið. [6] Við strendur heldur blárevur seg á einum øki; harafturímóti hevur hvítrevur meira lyndi til at reika víða um eftir tí, sum stendur honum í boði úti á frostmýruni. Fíggindar hjá pólrevi eru m.a. haukur, úlvur, snjóugla, ørn og veiðifalkur.
Pólrevur gongur kviðin í 7-8 vikur, og í løguni eru oftast 5-7 hvølpar, teir kunnu tó vera upp í 10-12, og teir verða lagdir í mai ella juni. [7] Hvølparnir eru fullvaksnir, tá ið teir eru uml. 10 vikur gamlir. Pólrevur er kynsbúgvin, tá ið han er ársgamal, og, eru árini góð, leggur revtíkin, tá ið hon er ársgomul. 3 til 5 ár eru ímillum tey góðu læmingaárini, og hvussu gongst hvølpunum hjá pólrevi, veldst um hesi árini; góð læmingaár, góð pólrevaár. Hvítrevur leggur fleiri hvølpar enn blárevur, tí grundarlagið undir føðini hjá blárevi broytist ikki so nógv sum hjá hvítrevi. Pólrevur kann gerast upp í 8 ára gamal, men hann verður sjáldan eldri enn 4.
Útbreiðsla og veiða [rætta | rætta wikitekst]
Pólrevur er vanligt dýr um allan pólleiðina á øllum arktisku oyggjunum og á landøkjunum norðan fyri skógarmarkið. Blárevur er sermerktur oyggja- og strandarrevur; hvítrevur, harafturímóti, er upprunaliga frostmýrurevur. Hann heldur til inni í landinum og reikar hagar, hann sleppur eftir ísinum. 95 % av øllum revum í heiminum eru hvítrevar í t.d. Grønlandi, Kanada og í Alaska. Upprunaligi fjallarevurin verður hildin at vera komin innan av frostmýrunum seinni. Í Vesturgrønlandi er meiri blárevur, men í Eystur- og Norðurgrønlandi er størri parturin av pólrevi hvítrevur. Hann er sæddur á ísinum tætt við Norðpólin og miðskeiðis ímillum Grønland og Ísland, haðani hann upprunaliga man vera komin til Íslands. Í vestara helmingi í Íslandi er mest til av blárevi, men av øllum pólrevunum í Íslandi eru 68 % blárevar, t.e. sama býtið sum í Suðurgrønlandi. Sunnanfyri er hann suður á 53 °N í Norðuramerika og 65 °N í Siberia (Russlandi), og hann hevur ongantíð verið búfastur í Føroyum.
Hóast pólrevurin í Norra hevur verið friðaður síðan 1930, eru bara eini 50 revar í stovninum. Nógvir granskarar hava undrað seg um, hví hesin lítli knái revurin ikki megnar at nøra seg. Villir pólrevar verða fangaðir og verða sleptir í eina alistøð, har teir fáa tann mat og tann frið, sum er so neyðugur fyri, at makingin skal eydnast. Hvølparnir verða so lagdir í friði og náðum, og so skjótt sum teir eru til reiðar, verða teir sleptir út aftur. Í Íslandi verður stovnurin eftir veiðuni at meta hildin at vera 2-3000 fjallarevapør. At stovnurin er minkaður hesi seinastu 50 árini, verður hildið at vera, tí at seyðahaldið er umskipað, soleiðis at færri seyðir doyggja úti um veturin. Tú kanst veiða so nógv av íslendskum revi, tær lystir, men síðani 1992 er íslendska stjórnin givin at lata samsýning fyri teir fjallarevarnar, ið skotnir verða inni í landinum, og samsýningin fyri fjallarev, ið er skotin í landinum annars, er 25 % minni enn nú. Veiðitíðin í Grønlandi er frá 16. sept. - 15. okt. til 19. mars - 14. apríl, alt eftir hvar í landinum tú ert. Í Íslandi verða 450 fjallarevar veiddir um árið og í Grønlandi 4-6000 revar, av teimum eru 3500 blárevar. Revagarðar hava verið bæði í Føroyum, Noregi, Íslandi og Grønlandi.
Flokking[rætta | rætta wikitekst]
Tað eru eini 11 ymisk undirsløg.
- Slag: Alopex lagopus (pólrevur)
- Alopex lagopus lagopus (eigur í Noregi, Norðurfinnlandi og Vesturrusslandi)
- Alopex lagopus beringensis (eigur í Barentshavi)
- Alopex lagopus fuliginosus (eigur á Íslandi)
- Alopex lagopus groenlandicus (eigur á Grønlandi)
- Alopex lagopus hallensis (eigur í Eysturrusslandi)
- Alopex lagopus innuitus (eigur í Alaska)
- Alopex lagopus pribilofensis (eigur í Alaska)
- Alopex lagopus semenovi (eigur í Norðurrusslandi)
- Alopex lagopus sibiricus (eigur í Siberia)
- Alopex lagopus spitzbergensis (eigur á Svalbarði, Bjarnoyggin og á Jan Mayen)
- Alopex lagopus ungava (eigur í Norðurkanada)
Sí eisini[rætta | rætta wikitekst]
Kelduávísingar[rætta | rætta wikitekst]
- ↑ http://www.iucnredlist.org/details/899/0
- ↑ http://www.biodiversitylibrary.org/item/80764#page/50/mode/1up
- ↑ http://www.iucnredlist.org/details/899/0
- ↑ Wozencraft, W. C. 2005. "Order Carnivora". In Wilson, D. E.; Reeder, D. M. Mammal Species of the World (3rd ed.). Johns Hopkins University Press. S. 532–628. ISBN 978-0-8018-8221-0. OCLC 62265494.
- ↑ http://animals.nationalgeographic.com/animals/mammals/arctic-fox/
- ↑ http://animaldiversity.ummz.umich.edu/site/accounts/information/Vulpes_lagopus.html
- ↑ http://animaldiversity.ummz.umich.edu/site/accounts/information/Vulpes_lagopus.html


text:
Tað hevur skapt nógv kjak, at tað nú skal gjaldast fyri at sleppa oman á Lógv í Saksun. Eitt portur er sett upp, har einhvør, føroyingur sum útlendingur, skal gjalda 75 krónur fyri at sleppa ígøgnum.
Til ber at gjalda við korti, og festarin fær pengarnar.
Pengarnir verða brúktir til at gjalda íløguna í portrið og terminalin og til at reka hagan, sigur André Kruse við Kringvarpið.
Festarin sigur eisini, at eingin hevur kært ella meldað avgerðina fyri at seta portrið upp.
Fyri KVF slær André Kruse fast, at okkurt skal gerast viðvíkjandi reglum um ferðing í haga. Hann leggur afturat, at fólk hava seinastu vikuna vent við við, bæði útlendingar og føroyingar, tá tey síggja portrið.


text:
Síðsti dagur hjá føroysku svimjarunum var á Gibraltar í kvøld. Seinastu dagarnar hevur tað regnað við gullheiðursmerkjum, men í kvøld gekk ikki líka væl.
Bara eitt gullheiðursmerki kom upp á listan í dag, og tað var Vár Erlingsdóttir Eidesgaard, sum tók sær av tí. Hon vann gull í 800 metrum frí við tíðini 9:03.62. Eisini fekk hon silvur í 100 metrum frí.
Hetta var eitt kvøld við nógvum silvurmerkjum Óli Mortensen vann silvur í 400 metrum frí við tíðini 3:53.05, og Signhild Joensen 50 metrar rygg eisini silvur við 29.25.
Og í stafettini vunnu Bartal Erlingsson Eidesgaard, Alva Hjelm, Óla Mortensen og Rókur Trygvason silvur við tíðini 3:26.08.
Óli Mortensen (Mynd: Sverri Egholm)


text:
Lestrartíð: 2 ár
Skúlabyrjan: August
Umsóknarfreist:
1. juni
Upptøka er annaðhvørt ár, næstu ferð í 2021
Útbúgvingarstovnur
Glasir
Útbúgvingarstaður
Tórshavn
Lestrarstuðul:
Lestrarlán:
Undir útbúgvingini til framleiðslutøkning lærir tú m.a. at stovna og leiða eina fyritøku, samskifta innan- og uttanhýsis, greina trupulleikar og finna heildarloysnir, at gera uppskot um at fáa sum mest burtur úr framleiðsluni og at menna starvsfólk.
Eisini lærir tú um tøkni, at finna praktiskar loysnir, um innovatión og at hava dagligt samskifti við ymiskar yrkisbólkar.
Útbúgvingin er skipað soleiðis:
1. hálvár og 2. hálvár
Lærugreinirnar eru tekniforrit, støddfrøði, bygging, virkistøkni, umhvørvislæru, náttúrulæru og sjálvvirkni (automatikkur).
3. hálvár
Lærugreinirnar eru vørumenning ella framleiðslu- og mannagongdar menning
4. hálvár
Starvsvenjing og høvuðsuppgáva
Høvuðsevnini í útbúgvingini eru:
Til at verða upptikin krevst antin miðnámsútbúgving ella yrkisútbúgving (húsasmiður, snikkari, múrari, elektrikari o.a). Skúlin kann í serstøkum føri geva undantaksloyvi.
Útbúgvingin gevur førleikar til at arbeiða á teknistovu (tekning/dimensionering), við goymsluleiðslu og stýring, við innkeypi, við góðsku- og umhvørvisspurningum, ráðlegging og innan oljuvinnu.
Harafturat hevur framleiðslutøkningurin førleika at starvast hjá ráðgevandi virkjum (arkitektum og verkfrøðingum), ídnaðar- og framleiðsluvirkjum, skipasmiðjum, ymiskum verkstøðum (maskin- og bilverkstøðum o.ø.) og í alivinnuni.
Tú kanst fara undir framhaldsútbúgving sum t.d.:
● professiónbachelor í vørumenning og tøkniligari sameining (tekniskt integration)
● maskinverkfrøðingur
Lestrartíð: 2 ár
Skúlabyrjan: August
Umsóknarfreist:
1. juni
Upptøka er annaðhvørt ár, næstu ferð í 2021
Útbúgvingarstovnur Glasir
Útbúgvingarstaður
Tórshavn
Lestrarstuðul:


text:
Tann vaksni
Teir ósjónligu trupuleikarnir halda fram inn í vaksinlívið, líka mikið hvussu ein roynir at handfara teir.
Nú leggjast fleiri trupuleikar til, í og við at ein far egna familju, far eina útbúgving og starv.
Ein kann væl vera sjónligur fyri øðrum, men hví følir ein sjálvur seg so ósjónligan? Hví er tað eingin sum sær ein? Hví hevur ein tað ikki gott?
Sum árini ganga, gert grundin til at ein ikki hevur tað gott,- eisini ósjónlig fyri einum sjálvum. Ein skilir ikki seg sjálvan. Heldur,- at tað er nakað galið við einum sjálvum og tað má haldast loyniligt.
Soleiðis er ein sjálvur við til at ósjónliggera seg, tí eingin má vita, hvussu ein hevur tað innaní, tí tað er ikki nøkur vøkur sjón.
Eingin má kenna tann skitna loynidóm og allar svørtu síðurnar. Kanska allarminst ein sjálvur.
Sjálvt um ein veit, at ein hevur verið fyri kynsligum ágangi sum barn, so kann ein ikki “bara” siga tað fyri umheiminum og harvið gerast sjónligur.
So lætt er tað ikki!


text:
- 193Shares
Fuglafjarðar kommuna og Heildarverk hava ídag undirskrivað arbeiðstakarasáttmála/ høvuðsarbeiðstøku í sambandi við bygging av nýggjum ítróttarhúsi vestan fyri leikvøllin í Fløtugerði.
Tíðarætlan fyri byggingina er sett til 01. apríl 2020. Talan er sum omanfyri nevnt um bygging av nýggjum ítróttarhúsi í trimum hæddum, sum skal verða innilokað, og niðasta hæddin innrættað, so henda kemur at lúka krøvunum í sambandi við heimadystir hjá Ítróttarfelag Fuglafjarðar frá kappingaráinum 2020 at rokna. Talan er um eina samlaða verkætlan fyri 1 og 2. byggistig upp á tilsamans kr. 20,6 mió íroknað kommununar part av meirvirðisgjaldi. Aftrat hesum kemur so innrættingin av báðum teimum ovastu hæddunum. Undirskrivaði arbeiðstakarasáttmálin við Heildarverk er upp á kr. 13.939.734,00 + okkara part av meirvirðisgjaldinum 6,25% kr. 871.233,38 ella tilsamans kr. 14.810.967,38.


text:
Verðið fyltir av Andanum
Verðið fyltir av Andanum
Um tað, sum hendi við ápostlunum hvítusunnudag skrivar Lukas soleiðis: “Og teir vórðu allir fyltir av hinum Heilaga Anda og tóku at tala á øðrum tungumálum, eins og Andin gav teimum at mæla” (Áps 2,4).
Til tey kristnu í Efesus skrivar Paulus: “Og drekkið tykkum ikki druknar í víni, sum førir óflýggjaskap við sær; men verðið fyltir av Andanum, so at tit tala hvør til annan við sálmum og lovsongum og andligum ljóðum og syngja og leika í hjarta tykkara fyri Harranum, og altíð siga Gudi og Faðirinum tøkk fyri allar lutir í navni várs harra Jesu Krists” (Ef 5,18-20).
Hesi bæði bíbliuversini snúgva seg um at verða fyltur av Andanum. Í Jerusalem vóru andsfylt menniskju, sum boðaðu evangeliið. Í Efesus ynskti Paulus sær eina meinigheit av andsfyltum kristnum.
Hesi eru boðini enn í dag: Verðið fyltir av Andanum! Men hvat merkir tað at verða fyltur av Andanum? Hvat eyðkennir ein andsfyltan kristnan?
At verða fyltur av Andanum merkir ikki, at tú fært meira av Heilaga Andanum, men at Heilagi Andin fær meira av tær.
Heilagi Andin er ikki ein ópersónlig kraft. Heilagi Andin er heldur ikki sum eitt hav hjá Gudi. Um so var, hevði tað at verðið fyltur av Andanum merkt, at vit framvegis kunnu fáa meira og meira av Andanum.
Heilagi Andin er ein persónur. Hann kann ikki býtast sundur. Antin hevur tú Heilaga Andan, ella hevur tú hann ikki.
Men lív títt er eins og eitt hús við mongum rúmum: Tankarnir í kjallaranum. Orðini á fyrstu hædd. Gerðirnar á aðru hædd. Og hugburðurin á loftinum.
Heilagi Andin vil sleppa at búgva í hesum húsinum. Hava atgongd til øll rúmini. Reinsa tey. Fylla tey. Seta sín dám á tey.
At verða fyltur av Andanum, er at geva Heilaga Andanum atgongd til øll rúmini í lívinum!
At verða fyltur av Andanum merkir at vera undir valdi Andans.
Paulus samanber vín og Anda. Hann sammetir tað at verða fyltur av Andanum við at vera drukkin av víni. Eitt drukkið menniskja er undir valdi av alkoholinum. Tað oyðileggur bæði hugsanir og tamarhald. Tað ávirkar bæði fet og munn. At vera drukkin av víni førir bara til óflýggjaskap. Heilagi Andin vil skapa eitt nýtt lív við nýggjum og sunnum holdningum. Andin vil seta sín dám á bæði fet og tungu. Ein kristin verður eitt tempul hjá Heilaga Andanum.
At verða fyltur av Andanum merkir, at ein gerst eitt menniskja í yvirflóð.
Ein andsfyltur kristin hevur altíð okkurt gott at geva sínum umhvørvi. Hann hevur altíð okkurt at geva øðrum.
Hvítusunnudag byrjaðu ápostlarnir at boða evangeliið. Andin gav teimum orðini! Í Efesus gerst úrslitið av Andans fyllu ein felagsskapur, har tey trúgvandi altíð hava okkurt at geva hvør øðrum. Nøgdsemi og takksemi setir sín dám á teirra viðurskifti við Gud.
Hesum hava vit tørv á eisini í dag. Tí eru boðini so týdningarmikil: Verðið fyltir av Andanum!
Til umhugsanar…
Andans fylling er Orðsins fylling
Samanber Ef 5,18-20 við Kol 3,16-17
Hvat sigur hetta um viðurskiftini millum Guds Anda og Guds Orð?
Eftir Johnn R. Hardang (Noreg) í bókini “Veien” (Sambåndet Forlag 1998)
Torfinn Jacobsen týddi.


text:
Søtur sigur á Svangaskarði
ítróttur13-10-2020 - 21:43 - Jóanis Albert Nielsen
FSF: Úrslitið koppaði rætta vegin í dystinum móti Montenegro, har Stefan Radosavljevic gjørdist matchvinnari
Vónirnar til U21 landsliðið vóru góðar undan dystinum, hóast Montenegro var greitt omaná, tá liðini seinast hittust síðsta heyst. Føroyar hava seinastu dystirnar víst góðar dygdir, bæði við sigrinum móti Ísrael og seinast við einum avbera góðum avriki móti Spania. Og aftur í kvøld livdu ungu garparnir upp til allar vónir.
Í einum dysti, sum í síni heild gekk rímiliga javnt fyri seg, var føroyska liðið spælstýrandi og skapandi í góðum løtum, meðan teir í verjupartinum við hegni og hepni forðaðu montenegrum í at skora.
Einasta málið í dystinum kom í 29. minutti. Adrian Justinussen slapp avstað í vinstru síðu, og sendi bóltin innfyri, har Stefan Radosavljevic við hælinum setti hann hegnisliga í netið.
Við sigrinum koma Føroyar upp á seks stig, og liðið hevur nú tveir dystir eftir í hesari undankappingini. Báðir eru á útivølli, hin fyrri móti Spania 12. november og hin seinni 17. november móti Kasakstan.


text:
08. mai 2007, 19:53
Eitt av best umtóktu kristiligu tónleikanøvnunum í Føroyum í løtuni, Lisa Frederiksberg, er í dag komið á skránna fyri Fjarðafestivalin.
Lisa Fredriksberg hevur virkað í lovsongsbólkinum í Kelduni, síðan hon var
11 ára gomul. Hon hevur eisini sungið og spælt saman við mongum bólkum gjøgnum árini.
- At syngja hevur altíð verið ein naturligur partur av mær, sigur Lisa frá.
Síðsta ár gav Lisa fløguna "Reis teg upp" út. Henda fløga fekk sera góða móttøku, og tá 4 mánaðir vóru frálidnir vóru tey 2000 fyrstu eintøkini seld. Lagið
"Reis teg upp" hevur verið nógv at hoyra í útvarpinum, í sendingum sum Tit skriva, vit spæla, Kvøðuljómunum og Ynskiløtuni.
Sangurin hevur verið ein sonn landaplága, og verður uttan iva á skránni, tá Lisa spælir á Fjarðafestivalinum.
© Niels Uni Dam - Sosialurin


text:
Gera nýtt kamping-pláss í Skálavík
Nakað er nú fráliðið síðan Smyril-Line boðaði frá, at teir fóru at gevast við virkseminum á Hotel Skálavík. Fólk í oynni, og ikki minst í Skálavík, vóru sera hørm um hetta, tí hotellið hevur alstóran týdning bæði sum ferðavinnu tilboð í oynni, men eisini tí talan var um fleiri arbeiðspláss.
Men har ein hurð fer aftur fer onnur upp.
Fyri viku síðani boðaðu Birita og Martin Karl Olsen, sum reka Café'ina á Mølini, frá, at tey fara at byggja gistingarhús á Mølini.
Og nú eru skálvíkingar aftur klárir við einum nýggjum átakið. Hesaferð er talan um eitt stórt kamping-pláss.
Tað eru Eynar Martin Kjærbo, bóndi, sum saman við Martin Kúrberg og Skálavíkar kommunu standa fyri verkætlanini. Kamping-plássið verður gjørt við vindverju og við øllum nútímans hentleikum, sum krevjast á einum slíkum plássi.
Ætlanin er at arbeiða skjótt, og tá øll loyvir eru komin uppá pláss, verður farið til verka.


text:
Tíðindi
Nýggji 2 árs sáttmálin undirskrivaður
Í dag kl 12:00 bleiv nýggji 2 ára sáttmálin millum Manningarfeløgini og Føroya Reiðarafelag undirskrivaður.
Tað hava verði 9 samráðingarfundir millum partarnar, og endaðu úrslitaleysar, og semingsstovnurin bleiv boðsendur. Tað hava verði fleiri semingsfundir, tann 2020 05 29 legði semingsstovnurin eitt semingsuppskot fram fyri partarnar, og partarnir tíð til kl 12:00 tann 2020 05 30 at geva svar.
Allair partarnir góðu játtandi svar.
Tað er eingin loyna, at FSN er ikki væl nøgdir við avtaluna, men hetta var so tað.
Tað sum sermerkir hesa avtaluna er í høvðusheitum.
- Oljan fyri bólk 2 og Rækjuflotan, hon er farin frá 4,70 til 4,90 og fyri Rækjuflotan frá 3,95 til 4,10
- Pensjónin sum reiðarin rindar fyri er komin uppá kr. 50,- pr/mynstraðan dag
- ein tryggjing sum riðarin rindar fyri skiparar v/ manning fryi bráðsjúkur og hjá børnunum hjá tryggjingartakaranum
- § 20 stk 6. Orða annaleiðis
- Og onkrar smávegis broytingar


text:
Tað rakk ikki til heiðursmerki, nú Pál Joensen legði út fyri Aalborg Svømmeklub í 4 x 200 frí, men splitt-tíðin hjá honum á 1:47.38 er so væl og virðiliga føroyskt met. Danska juniormetið hjá Jon Rud frá 2004 var 1:48.69, og harvið eru danir nú í teirri óhepnu støðu, at ein føroyingur eigur danska juniormetið. Jacob Carstensen eigur seniormetið, sum er 1:45.56, frá 1998.
Pál skal svimja 200 frí aftur í innleiðandi í morgin árini, ímóti millum aðrar Jon Rud og Mads Glæsner. Hann hevur nú næstbestu tíð, um man samanber við tilmeldingartíðirnar hjá hinum, har Jon Rud hevur tilmeldingartíð 1:46.93, Emil Dall-Nielsen 1:47.89, og Mads Glæsner 1:48.51.


text:
Røkiskapsreglur:
· 1,5 millum reglurnar · hóskandi brot millum reglubrotini
· javnir breddar · skriftstødd 12
· skrift: Times New Roman · yvirskrift: stødd 12 við feitum
· navn · dagfesting
· skúli · lærari
· síðutal
Stílurin skal sendast til: lovisa.niclasen@skulin.fo áðrenn kl.24.00 fríggjakvøldið 25.sep.
Góðan arbeiðshug!
Tit skulu skriva 5 inngangir, ein av hvørjum slag, og so velja tit sjálv, hvat slag teir báðir síðstu inngangirnir skulu vera.
1. tit skulu brúka eitt sitat, eitt orðatak, eitt ørindi úr einum sangi, einum kvæði ella øðrum, og so skriva eitt sindur av teksti afturat.
2. tit skulu skriva eina hending - in medias res https://indidansk.dk/in-media-res .
3. tit skulu skriva "alment" um evnið.
Ein inngangur skal føra lesaran inn í sjálvt evnið. Tit kunnu brúka pappírini, sum eg gav tykkum sum hjálp.
Evnini: sum tit skulu skriva um
Uppseting:
Stílurin skal sendast til: lovisa.niclasen@skulin.fo áðrenn kl.24.00 fríggjakvøldið 4.sep.
Frymil til yrkingagreining
ü Les alla yrkingina ígjøgnum fleiri ferðir, les upp hart og les innantanna.
ü Slá upp torfør orð og rek upp fløkjasliga setningsuppbygging.
ü Hugsa um heitið, yrkingin ber – sigur tað nakað?
ü Kann eftir hvør hevur yrkt og nær er yrkt.
ü Hvat snýr yrkingin seg um? Tíð, stað persónar, hending.
ü Greið frá innihaldinum.
ü Hvør er høvuðshugsanin í yrkingini?
ü Hvat slag av yrking er hetta?
ü Ber til at bólk hana í vanligu yrkingarbólkarnar, t.d. fosturlandsyrking, kærleiksyrking, náttúrulýsing, spottyrking, skemtiyrking, søguliga yrking osfr?
ü Er frásøgupersónurin duldur, ella verður sagt, hvør hann er?
ü Mál og stílur
ü Hvussu er við bókstavrími, endarími, heil- og hálvrími, uppafturtøku av orðum osfr?
ü Eru skaldsligar myndir ella samansetingar?
ü Litir.
ü Hvat liggur aftan fyri yrkingina? Hví heldur tú, yrkjarin yrkti hesa? Til hvønn?
Hetta eru tey tingini, tit skulu hava í huga, tá tit lesa og greina yrkingar! Og tit skulu grundgeva fyri, hví yrkingin talar til tykkara ella fangar tykkum!
Tríggjar ymiskar yrkingar at brúka sum vegleiðing!
Sjey ferðir sjey
Bygnaðurin av yrkingini ikki reglu- og rímfastur. Kanna enda- og bókstavrím. Reglurnar og orðasamansetingin geva upplesaranum leysari teymar til at leggja dent á og skapa sína egnu søgu.
Yrkiginin hoyrir ikki undir ein ávísan yrkjarabólk sum t.d. forsturlandsyrking ella kærleiksyrking, men er at kalla ”abstrakt” eins og ein málningur, ið ikki vísir eina beinleiðis mynd. Tó so er ein serstøk søga í yrkingingini.
Finn útav onkrum um yrkjaran!
Eitt heim
Henda yrkingin, sum var skrivað í 1890-árunum, lýsir, hvørja ávirkan ovurnýtsla av rúsdrekka hevur á eitt heim. Her er ein følin og bleik mamma, sum syrgir, eitt lítið barn, sum grætur, og ein pápi, sum fell í eiturstreymin. Hetta er ein eldri tekstur, og tí eru kanska orð, sum tit ikki skilja so væl.
Bókstavrím, endarím, kann hon syngjast við einum lagi?
Orð (og samanberingar og myndir) knýta seg at „eiturdrykkinum“? Hvørja ávirkan hevur „eiturdrykkurin“ á persónarnar? Hvussu ávirkar tað heimið? Hví hevur høvundurin nevnt yrkingina Eitt heim? Føroya Kundi heitið ikki eins væl verið Mamman syrgir ella Eiturdrykkurin? Kundi henda yrkingin eins væl verið skrivað nú á døgum? Hvussu ávirkar tað eitt barn, um tað veksur upp saman við foreldrum, sum hava trupulleikar av rúseitri? Í yrkingini stendur, at barnið gloymir lyst og leik. Hvussu ber tað til? Hvussu broytir rúseitur tey vaksnu?
Finn útav onkrum um yrkjaran!
Dýrd á vík og vág
Náttúrulýsing av føðilandinum. Ein friðalig mynd, har víst verður á fleiri ymisk viðurskifti í náttúruni og við menniskjum.
Lýs tey ymisku støðini. Kanna trupul orð – hvat merkja tey?
Endarím og sera nógv bókstavrím. Kann syngjast.
Sig frá yrkjara!
Send greiningina til Júttu og Ingrid (í tí stovu tit hoyra til)
Bókaummæli
-Heiti á bókini:
-Greið stutt frá rithøvundanum (navn, tjóðskapur, hvat annað hevur hann skrivað):
-Hví valdi eg júst hesa bókina, áðrenn eg las hana:
-Kjarnin (hvat snýr bókin í stuttum seg um):
-Lýs høvuðspersónarnar:
-Tíð (hvørji tíð gongur bókin fyri seg í, og hvussu leingi fevnir hon um:
-Stað:
-Evni (hvørji evni viðger bókin, og hvussu síggja vit tað, t.d. kærleiki, slatur, sorg, deyði, happing, kríggj):
-Spenningspunktið í bókini (hvat og nær er tað punktið í bókini, har hon er mest spennandi):
-Boðskapur (hvat vil bókin læra meg):
-Hvat dámdi mær bókina (greið frá):
Góðan lesihug!
Stílur at lata inn 3. apríl 2020
Yvirskrift: Ein løgin tíð
Skriftstødd: 12
Skrift: Times New Roman
Glopp: 1½
Longd: uml 1 síða
Innihald:
Skriva í stuttum um hvat Corona (Covid 19) er
Greið frá hvussu virussið spakuliga fór at gera um seg runt í heiminum, og til tað brádliga var ein pandemi (heimsumfatandi sjúka).
Greið frá hvørja ávirkan Corona fekk fyri føroyingar og Føroyar.
Greið frá hvussu tú hevur upplivað og havt tað hesar seinastu vikurnar frá tí, at boðini komu frá landsins myndugleikum um at leggja skúlan stillan nakrar vikur.
Stílurin skal sendast 3. apríl til (gula stova) Ingrid Paturson og (grøna stova) Jütta Reynslág
Flokkurin hevur fingið skaldsøguna "Undur" at lesa í føroyskum. Hóast bókin er rúgvusmikil, so er hon løtt at lesa við sera stuttum kapitlum. Tvær ferðir um vikuna stendur, hvussu langt øll skulu vera komin, tí vit fara at arbeiða sporadiskt við henni. Tí er gott, um tit lesa hvønn dag í henni, so tað ikki verður so nógv uppá ein gang.
Tað er fínt at lesa saman við vaksnum, um man hevur torført við at lesa. Hetta er ein sera góð bók, ið kann geva okkum nógv. Góðan lesihug :)
STÍLUR latast inn mánadagin 23. sept. 2019:
Skriva eina nýggja søgu um "ÁBAL", sum er nútímans. Set hann inn í okkara tíð við teimum viðurskiftum, sum eru nú. Men søgugongdin skal vera lík tí gomlu!
Dømi: Ábal kann vera skilsmissubarn, fluttur á barnaheim e.l. Tarvurin kann vera aðrar hóttanir sum t.d. rúsevni, motorcross e.a. Hann kann hava onkra diagnosu ella aðrar avbjóðingar, ið vit í dag seta navn á osfr. Søgan skal moderniserast men søgugongdin skal kennast aftur. Sjálvandi skulu tit ikki í smálutir eins og søgan "Ábal" fer.
Telduskrivað. Uml. 1 síða (400 orð), Skr.st. 12. 1½ glopp millum reglurnar!


text:
Bókaummæli:
Stefan Gustavsson: “Skeptikerens guide til Jesus 1”
Jesus úr Nasaret er heimsins kendasti persónur og hevur ávirkað heimssøguna meira enn nakar annar. Tó siga nøkur fá, at Jesus ongantíð hevur livað, meðan mong onnur siga, at hann var til, men at tekstirnir um hann eru íspunnar søgur, sum ikki hava nógv við veruliga søgu at gera. Tí roynir høvundurin í hesi bókini at fara til botns við spurningunum um Jesus. Hevur hann livað? Hvussu trúverdigir eru tekstirnir um hann? Eru evangeliini verulig søga um ein veruligan persón, ella eru tey “bert” átrúnaðarlig skjøl? Hvussu kann ein meta um trúvirðið hjá fornum keldum? Høvundurin roynir at venda hvørjum steini fyri at finna út av, hvat vit í grundini kunnu vita um Jesus.
Henda bókin er fyrra bind. Seinna bind, sum ikki er komið út á donskum enn, fer víðari og spyr, hvør persónurin Jesus úr Nasaret í grundini var.
Seinastu árini eru fleiri góðar bøkur útkomnar, sum frá ymiskum sjónarhornum viðgera skrivligu keldurnar til Jesus úr Nasaret, herundir trúvirðið hjá teimum fýra evangeliunum í Nýggja Testamenti. Til dømis “Den ukendte Jesus” eftir Oskar Skarsaune, “Jesus & Apokryferne” eftir Peter Olsen og “Hvem skabte Bibelen?” eftir Henrik Nymann Eriksen. Hóast “Skeptikerens guide til Jesus” hoyrir til sama bólk av bókum, skarar hon framúr, bæði av síni greiðu og sannførandi próvførslu og síni pedagogisku og greiðu uppseting.
Tað serliga við hesi bókini er, at Stefan Gustavsson sum so ofta vendir sær serliga til skeptikaran. Tað er tann, sum ikki trýr hvørjum sum helst, men vil hava haldgóðar grundgevingar, og tí er opin fyri veruliga at kanna spurningarnar nærri.
Høvundurin gjøgnumgongur eina røð av góðum søguvísindaligum grundgevingum fyri trúvirðinum hjá evangeliunum, eisini úrslitum frá nýggjari gransking. Hann gjøgnumgongur eisini aðrar keldur, sum siga nakað um Jesus og/ella eftirfylgjarar hansara, og samanber síðani. Í átta samanhangandi grundgevingum vísir hann á, hvussu einastandandi góðar keldur evangeliini í grundini eru. Grundgevingarnar snúgva seg um dagfestingina av evangeliunum, forsøguna hjá tekstunum, frásagnirnar hjá eygnavitnunum, samanhangin millum sjálvar hendingarnar og niðurskrivingina av teimum, jødiska kontekstin í 30-árunum, nýggj granskingarúrslit um persónsnøvn, samleikan hjá høvundunum, og at teir eru ærligir um óhepnar sannleikar. At enda viðger Gustavsson spurningarnar um feilir og mótsagnir og um varðveittu handritini.
Allan vegin megnar høvundurin at skriva greitt, logiskt samanhangandi, pædagogiskt og lættlesiligt. Bókin er tí skjótt at lesa, tó at boðskapur hennara sjálvandi kann seta lesaran í gongd við at grunda djúpari enn áður um teir spurningar, hon viðger.
Høvundin grundgevur fyri, at tey, sum trúgva boðskapinum í evangeliunum, í grundini hava fastari grund undir fótum enn tey, sum trúgva, at tað mesta eru íspunnar søgur. Høvundurin heitir tí eisini á sokallaðu kritisku granskingina um at liva betur upp til síni egnu ideal, tí hon hevur lyndi til at vera hyperkritisk móti evangeliunum, men ókritisk móti sínum egnu fortreytum og arbeiðshættum. Við øðrum orðum er málið hjá høvundinum at viðgera evangeliini eftir somu kriterium sum allar aðrar keldur frá somu tíð, meðan hann finst at kritisku granskingini fyri ikki at gera tað. Í forleingilsi av hesum vísir hann at enda í bókini eisini á, at størsta mótstøðan móti trúvirðinum í evangeliunum er ikki vísindalig, men filosofisk. Á tann hátt er bókin frígerandi lesnaður fyri tann, sum veruliga grundar yvir spurningin um Jesus og keldurnar til hansara lív. Vit kunnu vita eina rúgvu um Jesus!
Bókin fær mítt allarbesta viðmæli. Hon vendir sær til skeptikaran, men er ein fongur fyri ein og hvønn, sum vil vita og ikki bara gita, um tey fýra evangeliini í Nýggja Testamenti eru trúverdig.
Øssur Kjølbro
---
Trýst her fyri at keypa bókina.


text:
Í sambandi við bygging skulu tilhaldsøkir leggjast av, ið hava hóskandi stødd í mun til nýtsluna, vavið og staðsetingina av byggingini.
Tilhaldsøki skulu vera á lendinum, men kunnu tó gerast á einum yvirtaktum ella hevjaðum garðsøki ella partvíst gerast á einum takøki ella á stórum altanum.
Fyri íbúðarhús og tætta/lága bústaðarbygging, íroknað raðhús, leingjuhús o.tíl., skal ein hóskandi partur av tilhaldsøkinum verða lagt út sum spælipláss. Støddin á spæliplássinum verður ásett av kommunala byggimyndugleikanum og skal lýsast í byggiloyvinum.
Trygdarkrøv til útgerð á spæliplássum eru lýst í kap. 4, Konstruktiónir.
Í byggiloyvinum kann ásetast ein freist fyri innrætting av tilhaldsøkjum og spæliplássum.
Ásetingin gevur høvi til, at íbúgvarnir kunnu vera við í innrættingini av tilhaldsøkjunum og spæliplássunum.